Bivši radnici zatražili privremenu zabranu otuđenja imovine PKB-a | Insajder\nBivši radnici zatražili privremenu zabranu otuđenja imovine PKB-a\nUdruženje penzionera i bivših radnika PKB-a „RIT“ podnelo je zahtev sudu da privremeno zabrani otuđenje i opterećenje imovine ovog kombinata u državnom vlasništvu dok se sudski postupak po njihovoj tužbi ne okonča. Penzioneri PKB-a od ovog kombinata i države traže isplatu akcija u ukupnom iznosu od oko 850 miliona dinara. Advokat udruženja “RIT” Saša Gemaljević navodi za Insajder da će sutra biti održano pripremno ročište u ovom postupku kao i da će nakon toga penzioneri PKB-a organizovati novi protest ispred Predsedništva.\n“Privremenu meru u kojoj smo tražili da sud odmah zabrani otuđenje i opterećenje zemljišta kako bismo obezbedili naša potraživanja podneli smo 16. maja. Jednostavno rečeno, mi tražimo da se zabrani otuđenje i opterećenje dok traje sudski postupak da se ne bi dogodilo da neko proda nešto i da, kada dobijemo spor, mi to ne možemo da naplatimo”, kaže Gemaljević.\nNa ovu ideju su, kako dodaje, došli su nakon informacija da PKB Korporacija, koja je sa manjim delom imovine ostala u državnom vlasništvu, a protiv koje je Udruženje podnelo tužbeni zahtev za isplatu besplatnih akcija, otuđuje zemljište.\n“Nakon što smo u Insajderovom pregledu nedelje videli da je PKB Korporacija oglasila na prodaju 55 hektara poljoprivrednog zemljišta, sastavili smo zahtev o privremenoj zabrani da ne bi osujetili naša potraživanja”, istakao je Gemaljević.\nBivši radnici sutra opet ispred Predsedništva\nBivši radnici PKB-a, kako kaže Gemaljević, okupiće se sutra, oko 11 ispred Privrednog suda u Beogradu nakon čega će, kako kaže, otići i do Predsedništva.\n“Vraćamo se ispred Predsedništva jer odgovor na našu molbu za sastanak nikada nije stigao”, zaključuje Gemaljević.\nPočetkom februara ove godine oko 1.800 bivših radnika PKB-a tužili su ovu kompaniju i državu zbog neisplaćenih besplatnih akcija, a osnov za tužbu, videli su u pravnim transakcijama kojima je firma “iz društvenog kapitala nezakonito prevedena u državni, čime im je uskraćeno pravo na besplatne akcije”.\nDržava prodala imovinu, ali ne i dugove PKB-a\nPodsetimo, PKB je deo svoje imovine, objekte, mehanizaciju i više od 16.500 hektara poljoprivrednog zemljišta nadomak gradske građevinske zone prodao kompaniji Al Dahra Irig za oko za oko 120 miliona evra. Tada je prodato i oko 17.000 hektara poljoprivrednog zemljišta koje je prethodno prevedeno iz državne u privatnu imovinu PKB-a.\nPrema istraživanju Insajdera koje je objavljeno u serijalu “Prodaja”, to je omogućeno odlukama i sporazumima koje su donosili predstavnici vlasti od 2009. do danas, a sve je sprovedeno Zaključkom Vlade iz 2015. kojim je naloženo državnom pravobranilaštvu da okonča upravne sporove i dozvoli da se državno zemljište upiše kao privatna svojina državnog kombinata.\nArapima prodato i zemljište potrebno za brzu saobraćajnicu Beograd-Zrenjanin\nDa bi za otkup tog zemljišta Republika Srbija mogla da plati i do 20 puta veću cenu od one po kojoj je zemljište prodato Al Dahri, pokazuju podaci o nedavnoj ekproprijaciji poljoprivrednog zemljišta za izgradnju deonice Koridora 11 od Surčina do Obrenovca.\nDržava i Javno preduzeće Putevi Srbije su, prema dokumentaciji u koju su uvid imali novinari Insajdera, zbog izgradnje tog puta, vlasnicima zemljišta u Jakovu i Boljevcu 2016. godine morali da plate nadoknadu u iznosu od 25 do 50 000 evra po hektaru dok je za hektar poljoprivrednog zemljišta u Surčinu isplaćivano čak 130 000 evra po hektaru. Zemljište je međutim Al Dahri, kroz postupak privatizacije PKB-a, prodato po znatno nižoj ceni, i to od 4 700 evra po hektaru.\nUprkos zvaničnoj dokumentaciji koja dokazuje da će država morati da otkupi zemljište koje je ranije prodala, predstavnici vlasti više puta su tvrdili da trasa budućeg autoputa neće prolaziti kroz zemljište prodato Al Dahri. Na pitanje Insajdera na koji način će to biti izbegnuto, ministarka građevinarstva Zorana Mihajlović kaže da će te predloge dati struka, da ideja već postoji ali da neće da je otkriva.


Supermarketi Venecije - KASADOO\nTuristička mapa Supermarketa u Veneciji\nCoop supermarket pored Rialto mosta\nOvaj Coop supermarket je izuzetno pogodan jer se nalazi jako blizu čuvenog Rialto mosta u Veneciji. Zbog visokih cena u Veneciji, velikom broju turista je ponuda u lokalnim supermarketima izuzetno privlačna. Iako su cene u supermarketima koji se nalaze u centru znatno više nego u supermarketima na venecijanskom kopnu, u poređenju sa cenama u restoranima, ove cene se mnogima učine izuzetno povoljnim.\nDespar supermarket pored Rialto mosta\nJako blizu čuvenog Rialto mosta u Veneciji nalazi se Despar supermarket. Zbog visokih cena u Veneciji, velikom broju turista je ponuda u lokalnim supermarketima izuzetno privlačna.\nVeliki Interspar supermarket u Mestre\nOdmah pošto uđete u Mestre iz pravca Venecije, primetićete veliki Interspar supermarket sa vaše desne strane. U ovom supermarketu naći ćete neverovatnu ponudu proizvoda na dva sprata, tako da je izuzetno interesantno rešenje za sve one koji su zainteresovani da kupe tipične italijanske prehrambene proizvode, kako bi poneli kući.\nLidl supermarket u Mestre\nPostoji Lidl supermarket na venecijanskom kopnu u delu grada koji se zove Mestre. Ne postoje prodavnice ovog lanca na venecijanskim ostrvima već samo na venecijanskom kopnu- Mestre, Margera itd. Ovaj Lidl supermarket može biti izuzetno interesantan onima koji su u potrazi za nižim cenama, ali na uštrb širokog asortimana.


Registracija firmi u RS biće moguća elektronskim putem | Istinomjer\n19. Jula 2019.\t Selma Ašćerić\nSredinom prošle godine iz Ministarstva za ekonomske odnose i regionalnu saradnju Republike Srpske najavljeno je da će tokom 2019. godine biti poduzet niz aktivnosti kako bi se pojednostavila registracija firmi u smislu da se ista može obaviti elektronskim putem.\nPodsjećamo, u julu prošle godine iz resornog ministarstva je najavljeno da će registracija firmi u Republici Srpskoj uskoro biti moguća elektronskim putem, a s ciljem da se “procedure, vrijeme i troškovi za osnivanje firme znatno skrate”. S tim u vezi rečeno je i da će u toku ove godine “direktno, elektronski”, biti uvezani svi registarski sudovi, Poreska uprava, Agencija za posredničke, informatičke i finansijske usluge, notari, Ministarstvo unutrašnjih poslova RS, nadležni organi jedinica lokalne samouprave, te komercijalne banke.\nOvim se Republika Srpska svrstava u moderne zemlje kada je u pitanju ova oblast. Moram podsjetiti da je Vlada Republike Srpske još 2013. započela proces reforme registracije poslovnih subjekata gdje smo sa 11 procedura sveli na pet, a sa 21 dan potrebnim za registraciju sveli smo na tri dana. Osim toga, taj proces digitalizacije omogućava provjeru svakog onog ko želi poslovati na teritoriji Republike Srpske…\nZlatan Klokić, ministar za ekonomske odnose i regionalnu saradnju RS, 21.07.2018.\nOd tada do danas urađena je digitalizacija velikog dijela arhivske građe, “usaglašeni zahtjevi u vezi sa softverskim rješenjem” koje će omogućiti automatsko uvezivanje ključnih institucija nadležnih za postupak registracije te niz drugih aktivnosti.\nRadna grupa za e- registraciju poslovnih subjekata i preduzetnika je 13. marta održala sastanak na temu usaglašavanja zahtjeva u vezi sa softverskim rješenjem, koje je implementator projekta Svjetska banka predložila, a odnosi se na mogućnost automatskog uvezivanja ključnih institucija nadležnih za postupak registracije. Sljedeći korak je izrada softvera koji će podržati ovaj sistem. Pri kraju su i aktivnosti na digitalizaciji postojeće sudske arhive, završeno je skeniranje dokumenata, u toku je indeksiranje, a okončanje ovog procesa se očekuje do kraja godine. U završnoj fazi je osnivanje Nacionalnog centra za upravljanje digitalnim identitetina (Republic of Srpska National Certificate Authority) u zakonodavnom, informacionom i administrativnom smislu.\nMinistarstvo za ekonomske odnose i regionalnu saradnju RS, 19.03.2019.\nVlada RS, na sjednici održanoj 18. jula tekuće godine utvrdila je prijedloge izmjena i dopuna tri zakona koji se odnose na uspostavljanje mogućnosti registracije privrednih društava i preduzetnika elektronskim putem, a usvojena je i Informacija o realizaciji projekta registracije poslovnih subjekata u Srpskoj elektronskim putem.\nRazlozi za donošnje ovih zakona sadržani su u potrebi nastavka reforme registracije privrednih subjekata koja se odnosi na uspostavljanje mogućnosti za podnošenje prijave za registraciju osnivanja i poslovnih promjena elektronskim putem. Realizacijom ovog dijela reforme, lica koja namjeravaju da posluju u Republici Srpskoj biće u prilici da elektronskim putem, uz minimalne novčane troškove, i kratko vrijeme na jednostavan i lak način registruju poslovanje u formi privrednog društva i preduzetnika.\nVlada RS, Saopćenje, 18.07.2019.\nZa dosadašnje aktivnosti na realizaciji projekta koji bi trebao pojednostaviti registraciju firmi u smislu da će to biti moguće obaviti elektronskim putem, Vlada RS i resorno ministarstvo od Istinomjera dobija ocjenu radi se na tome.\nIstinomjer će i dalje pratiti da li će, u skladu sa najavljenim rokom, registracija firmi u RS biti moguća elektronskim putem .\nGradnja regionalnog vodovoda “Plava voda” mogla bi početi sredinom 2020. godine


Optužbe iz Crne Gore: Političari iz Srbije htjeli da ubiju Đukanovića?! – mojKontakt portal – Radio Televizija Kontakt\nBy Bojan Hrstić / 17. 09. 2015.\nSpecijalno državno tužilaštvo Crne Gore pokrenulo je istragu o organizovanju ubistva crnogorskog premijera Mila Ðukanovića krajem 2007, koje je navodno planirao tadašnji državni vrh srpskih vlasti!\nNaime, prema pisanju crnogorskih medija, crnogorsko specijalno tužilaštvo provjerava prijavu bivšeg službenika Agencije za nacionalnu bezbjednost Vasilija Mijovića da je, po nalogu Andrije Jovićevića, tadašnjeg ministra policije, trebalo da organizuje likvidaciju Ðukanovića “za račun ljudi iz tadašnjeg državnog vrha Srbije” (Srbiju je 2007. vodila druga Koštuničina vlada, kada su DSS i DS bili u koaliciji jer je Boris Tadić bio predsjednik države).\nMilivoje Katnić, sadašnji specijalni državni tužilac u CG, potvrdio je da je postojao plan za ubistvo Ðukanovića.\n“Pokrenuli smo istragu u vezi sa postojanjem osnova sumnje da je izvršeno krivično djelo terorizam u pokušaju, na štetu crnogorskog premijera Mila Ðukanovića”, izjavio je Katnić za Dnevne novine.\nInače, prijavu je prije nekoliko godina upravo podnio bezbjednjak Mijović, dok, prema informacijama crnogorskih medija, tužilac Katnić lično radi na slučaju, koji je godinama bio u fioci, prenose srpski mediji.\n“Katnić je nedavno obavio razgovor sa Mijovićem, u kojem je opisao ko je sve posredno i neposredno učestvovao u planiranju terorističkog akta, a pominje i basnoslovnu sumu, koja je trebalo da bude izdvojena za tu namjenu”, kažu izvori iz crnogorskog tužilaštva, dok Jovićević još nije ispitan.\nU javnosti se upravo Jovićević pominje kao najozbiljniji kandidat za mjesto novog lidera opozicionog Demokratskog fronta, poslije odlaska Miodraga Lekića, koji je marta ove godine napustio tu političku grupaciju i formirao Demos.\nU kabinetu premijera Crne Gore Mila Ðukanovića nisu željeli da se javno izjašnjavaju na ovu temu, uz obrazloženje da je to pitanje za Tužilaštvo.\nZoran Dragišić, dekan Fakulteta za bezbjednost, ističe za beogradske medije da je riječ o ozbiljnim optužbama na račun srpskih političara i da ne smije biti paušalnih tvrdnji, već isključivo jakih dokaza.\n“Ako se sumnje crnogorskog tužilaštva pokažu kao tačne, osumnjičeni moraju biti uhapšeni i procesuirani”, kaže Dragišić.\nOn ističe da odnosi Srbije i Crne Gore u svjetlu novih informacija neće biti poremećeni, s obzirom na to da je riječ o potpuno drugoj vladajućoj strukturi.\n“Druga vlada Vojislava Koštunice nema nikakve dodirne tačke sa sadašnjom, pa sigurno neće biti velikih potresa”, ocijenio je Dragišić.\nPredsjednica DSS-a Sanda Rašković Ivić, koja je naslijedila Koštunicu na čelu stranke, kaže da je “potpuno smiješna optužba da je on ili bilo ko iz njegove vlade učestvovao u tome”.\n“Milu je izgleda rejting počeo ozbiljno da pada, pa je krenuo s bombastičnim temama”, rekla je ona.\nFunkcioner Ðukanovićevog DPS-a Miodrag Vuković kaže da su tih godina svi bili suočeni sa nevjerovatnim neprijatnostima.\n“Mnogi su radili sve što je u njihovoj moći da osujete namjere da Crna Gora ponovo uspostavi svoju državnost. Ne mogu da govorim o konkretnom slučaju, ali takvi i slični planovi bili su realnost od 2005. do 2008. godine”, smatra Vuković.\nHaos u Tovarniku: Izbjeglice gaze jedne preko drugih (VIDEO)\nNa konkurs se prijavilo 2,3 miliona kandidata, među njima 225 doktora nauka


Problematični šaht u naselju Mala Amerika\nGradski odbor Socijaldemokratske partije Srbije u Zrenjaninu ukazao je na nekoliko problema koji zadaju muke stanovnicima naselja Mala Amerika.\n– Prvo, tu je problem sa pritiskom vode u zgradama u ulici Rade Končara 15 i 16. Neki od stanara ovih zgrada su nam se obratili sa problemom koji traje već nekoliko meseci. On se ogleda u tome da su stanovi na višim spratovima u ovim zgradama bez pritiska, što stanarima predstavlja problem u svakodnevnom životu. Kako kažu, bili su strpljivi i čekali su da nadležni reše ovaj problem. Ali, kako se ne nazire kraj njihovim mukama, obratili su se i nama u nadi da ćemo mi kao stranka koja podržava vladajuću većinu ovaj problem izneti u javnost – kazao je potpredsednik Gradskog odbora SDPS i član Saveta Mesne zajednice Mala Amerika Milorad Manojlović.\nTakođe, stanovnici ovog centralnog gradskog naselja imaju još jedan problem. Njegovo rešavanje se, kako navode u SDPS, odlaže već duže vreme. To je nebezbedni i otvoreni šaht na uglu ulica Rade Končara i Đorđa Stratimirovića.\nPročitajte još: Aleksandar Perin na čelu Pokreta obnove Kraljevine Srbije u Zrenjaninu\n– Kraj ovog šahta dnevno prođe veliki broj dece, đaka i studenata, dok stanovnici obližnjih kuća imaju problem sa vodom koja im se pojavljuje u podrumima. Odgovor na pitanje da li je ovo povezano sa pomenutim šahtom ili ne, nisu još uvek dobili. Nadamo se da će i ovaj put, kao i svaki put do sada, nadležne institucije uvažiti naš apel i da će navedeni problemi biti rešeni u najskorijem mogućem roku – zaključuje Manojlović.\nTagoviMala Amerika Milorad Manojlović Socijaldemokratska partija Srbije\nDom zdravlja “Dr Boško Vrebalov” dobio 2,8 miliona dinara


Politika privatnosti - Srpski jezik - Serbonika\nPolitika privatnosti sajta serbonika.com\nSvrha ovog dokumenta je da definiše kako sajt i škola Serbonika (u nastavku “sajt Serbonika”) prikuplja, koristi i deli informacije o posetiocioma sajta. Molimo vas da pročitate ovaj dokument jer korišćenjem sajta prihvatate sve uslove i procese defnisane ovim dokumentom, kao i uslovima korišćenja. Ukoliko imate nekih pitanja ili ne razumete neke delove ovih dokumenata, možete nas kontaktirati putem kontakt stranice.\nSerbonika je registrovana škola za učenje stranih jezika, sa sedištem u Sremskoj Mitrovici, Srem, Srbija.\nDa bi sajt omogućio pristup uslugama, neophodno je prikupljanje određenih podataka o posetiocima. Prilikom pristupa sajtu za učenje srpskog jezika, prikupljaju se IP adresa, geolokacijski podaci i ponašanje korisnika na sajtu. Sajt Serbonika ne prikuplja ove podatke direktno već kroz alate za praćenje statistike sajta. Deo sajta za koji je potrebna registracija (uključuje rešenja za vežbanja i lekcije), zahteva registraciju korisnika, prilikom koje se prikupljaju ime i prezime korisnika i imejl adresa. Za tačnost ovih unetih podataka, odgovornost preuzimaju korisnici sajta koji se registruju. Pristup plaćenim sadržajima sajta podrazumeva prikupljanje podataka koji uključuju ime i prezime, imejl adresu, adresu prebivališta, broj telefona.\nSajt Serbonika ne obrađuje uplate direktno i samim tim ne dolazi u kontakt sa podacima vezanim za plaćanje, osim onih podataka koji su neophodni za evidenciju izvršioca uplate i potvrdu iste. Ove podatke obrađuje PayPal ili banka kod koje se vrši uplata, tj. banka kod koje je registrovan račun škole Serbonika.\nSaglasnost za obradu podataka:\nPrilikom korišćenja sajta, korisnici prihvataju uslove korišćenja i politiku privatnosti što znači da daju saglasnost da se podaci mogu prikupljati i koristiti na način na koji je to definisano uslovima korišćenja a u skladu sa zakonom Republike Srbije. Korisnik zadržava pravo da povuče ovu saglasnost u bilo kom trenutku na način na koji je to definsano uslovima korišćenja, prilikom čega gubi pristup delovima sajta za koji je potrebna registracija.\nPrilikom korišćenja sajta, informacije koje se mogu pratiti i sakupljati uključuju stranice koje korisnici posećuju, vreme posete, veze na koje su korisnici kliknuli, podaci o IP adresi, operativnom sistemu ili pretraživaču korišćenim za pretragu. Iz IP adrese se mogu videti podaci o internet provajderu kao i o geolokaciji.\nInformacije koje mogu identifikovati korisnike dostavljaju sami korisnici ili se prikupljaju korišćenjem drugih aplikacija. Sajt Serbonika prikuplja informacije koje korisnici sami unesu prilikom registracije naloga, ažuriranja naloga, kupovine usluga, prilikom popunjavanja formulara ili učestovanja u javnim diskusijama, prilikom slanja imejla, i korišćenjem bilo kojih usluga sajta Serbonika koje zahtevaju ovakvu vrstu informacija.\nZa učenje u školi Serbonika potrebna je posebna registracija u odnosu na onu na besplatnom sajtu. Prilikom ove registracije, biće potrebno da korisnici dostave infromacije neophodne za kreiranje takvog naloga, kao i podatke neophodne za procesiranje uplate članarine. Podaci uključuju ime i prezime, imejl adresu, adresu prebivališta, broj mobilnog telefona. Ovi podaci se koriste za kreiranje jedinstvenog korisničkog naloga za pristup školi.\nŠkola Serbonika štiti lične podatke u skladu sa Zakonom o zaštiti podataka o ličnosti Republike Srbije. Svi podaci o korisnicima se čuvaju i dostupni su samo zaposlenima.\nŠkola Serbonika zadržava pravo da prikuplja sadržaje kreirane od strane članova škole, što uključuje poslate zadatke, rezultate anketa, odgovore na pitanja, i ostale podatke o napredovanju članova. Članovima škole nije dozvoljno da u školi dele lične informacije o sebi ili drugim korisnicima, ili informacije koje su zabranjene uslovima korišćenja, osim informacija koje se zahtevaju za učestvovanje u zadacima i drugim aktivnostima.\nSajt Serbonika može dobiti neke lične informacije o posetiocima upotrebom softvera i drugih onlajn servisa za optimizatiju i praćenje rada sajta. Drugi sajtovi koji omogućavaju rad sajta Serbonika mogu sakupljati podatke o korisnicima prilikom korišćenja tih sajtova ili tokom aktivnosti na sajtu Serbonika, i one mogu biti deljenje sa nama u cilju poboljšanja usluge, usluge drugih sajtova ili u cilju poboljšanja iskustva korisnika. Način korišćenja platforme od strane korisnika se može pratiti korišćenjem dodatnih servisa za analitiku iskustva korišćenja u cilju poboljšanja usluga.\nNa sajtu se mogu naći linkovi ka drugim sajtovima ili onlajn izvorima. Sajt Serbonika neće deliti informacije sa drugim sajtovima, niti je odgovoran za politiku privatnosti i prikupljanje podataka na tim sajtovima.\nUčenje u školi Serbonika podrazumeva plaćanje članarine koju vrše korisnici uplatom na račun firme. Provajderi ovih usluga obrađuju naplate i sakupljaju podatke, a sajt Serbonika nema kontakt niti prikuplja podatke o korisnicima prilikom registrovanja uplata, osim podataka koje su sami korisnici ispunili u prijavi za registraciju.\nInformacije se prikupljaju pre svega da bi se omogućio pristup sajtu korisnicima zainteresovanim za korišćenje istog, kao i u svrhu poboljšanja kvaliteta i usluge sajta Serbonika, i povećanja sigurnosti sajta. Osim kako je to naznačeno u politici privatnosti, vaši podaci neće biti deljeni ni sa kim.\nPoverljivost podataka i sigurnost informacija su veoma važne i primenjujemo određene mere da sačuvamo podatke koji se prikupljaju o korisnicima sajta Serbonika, ali sajt ne može dati nikakve garancije za neautorizovanu upotrebu podataka od strane neovlašćenih lica.\nRegistrovani korisnici dobijaju pristup nalogu i dužni su da koriste tačne podatke prilikom registracije. Ovi podaci se mogu ažurirati od strane samih korisnika ili ukoliko korisnik kontaktira sajt Serbonika direktno sa zahtevom da se podaci ažuriraju. Korisnici takođe mogu zahtevati da se njihovi podaci obrišu iz sistema, i u tom slučaju moraju kontaktirati sajt Serbonika sa zahtevom da se to učini u njihovo ime. U slučaju ovakvog zahteva, sajt Serbonika može zahtevati novčanu nadoknadu za obradu zahteva ukoliko je zahtev neosnovan ili nije u skladu sa okolnostima koje bi ovo omogućavale. Prilikom obrade ovakvog zahteva, sajt može zatražiti od korisnika informacije ili dokument koji bi omogućio identifikaciju korisnika koji ostvaruje svoje pravo. Ovo je sigurnosna mera da bi se sprečilo da lične podatke dobije neko ko za to nema osnova. Za obradu ovakvih zahteva potreban je određeni vremenski period, u kom slučaju će korisnik biti obavešten. Nakon brisanja naloga, neki podaci se mogu zadržati unutar baze podataka, u pristupnim logovima i drugim zapisima, koji mogu ali ne moraju sadržati neke lične podatke. Imajte u vidu da se neki lični podaci izuzimaju iz takvih zahteva u pojednim okolnostima, koje mogu uključivati situacije kada moramo obrađivati podatke da bi bili u skladu sa zakonskim regulativama.\nSajt Serbonika zadržava pravo da u bilo kom trenutku i bez najave promeni ovaj dokument. Molimo vas da uvek pregledate najnovije verzije dokumenata politika privatnosti i uslovi korišćenja da biste uvek bili u toku sa vašim pravima i obavezama sa kojima ste saglasni prilikom korišćenja sajta.\nUkoliko imate pitanja u vezi sa dokumentima ili korišćenjem sajta, možete nas kontaktirati putem naše kontakt stranice.


Preventivne aktivnosti| Grad Beograd\nAkcenat neposredne socijalne zaštite građana i porodica je na razvoju i primeni onih aktivnosti čija je svrha preventivnog karaktera (rad sa roditeljima koji imaju probleme sa decom poremećenog ponašanja, rad sa bračnim i vanbračnim partnerima u prevazilaženju sukoba i nesuglasica).\nPROBLEMI DECE SA POREMEĆAJIMA U PONAŠANJU\nKao jedna od posledica višegodišnje krize u društvu poslednjih godina je evidentan problem maloletničke delinkvencije. Reč je o terminu koji podrazumeva sve vrste devijantnog ponašanja dece i omladine koje izlaze iz okvira opšteprihvaćenih normi ponašanja određene sredine. I ovde je neophodna saradnja na relaciji roditelji - škola - zdravstvene ustanove - MUP - Gradski centar za socijalni rad, kako bi se reagovalo već na samom početku asocijalnog ponašanja mladih (skitnja, besposličenje, bežanje iz škole, prostitucija, upotreba alkohola i psihoaktivnih supstanci).\nPrema relevantnim zakonskim propisima Centri za socijalni rad vrše procenu i realizuju najpogodnije mere za resocijalizaciju dece sa asocijalnim ponašanjem kao i krivično neodgovornu. Nakon timske obrade Centar dostavlja mišljenje sudu, predlog najadekvatnije vaspitne mere. Po donošenju sudske odluke organizuje i sprovodi vaspitne mere iz otvorene zaštite, prati rezultate resocijalizacije zavodskih vaspitnih mera i učestvuje u organizovanju uslova za uključivanje maloletnika u normalan život po isteku kazne.\nStručni timovi Gradskog centra za socijalni rad (GCSR) nastoje da svoje napore usmere pre svega na mirenje partnera (roditelja), ali ako se ono pokaže nemogućim, dalje angažovanje se preusmerava na stručnu procenu vezanu za poveravanje dece jednom od roditelja, pravo na viđenje i izdržavanje deteta. Kao posebno Odeljenje GCSR radi Savetovalište za brak i porodicu koje radi na rešavanju bračnih i porodičnih problema na dobrovoljnoj osnovi. U prilogu je dat adresar stručnjaka Savetovališta kojima građani mogu da se obrate za pomoć.\nPre podnošenja tužbe uputno je da se supružnici obrate nadležnom Centru za socijalni rad gde će dobiti stručnu pomoć u rešavanju partnerskih konflikata ili doneti konačnu odluku o razvodu braka ukoliko mirenje ne uspe.\nSâmo pokretanje postupka nije u nadležnosti Centra, ali se dalji postupak u porodicama sa maloletnom decom, po zahtevu suda, vodi u opštinskim odeljenjima u vezi sa poveravanjem dece.\nTužbu za razvod braka može podneti jedan od supružnika kod nadležnog opštinskog suda, prema prebivalištu tužioca, tuženog ili poslednjem zajedničkom prebivalištu supružnika.\nPotrebna dokumentacija za tužbu je:\nizvod iz Matične knjige rođenih za maloletnu decu;\nsporazumni predlog za razvod braka podnose i potpisuju oba supružnika nadležnom opštinskom sudu.\nULOGA CENTRA ZA SOCIJALNI RAD U BRAKORAZVODNOM POSTUPKU\nSud po službenoj dužnosti dostavlja zahtev nadležnom odeljenju Gradskog centra za socijalni rad za sprovođenje postupka mirenja supružnika i procenu roditeljske podobnosti za poveravanje maloletne dece nakon razvoda braka. Postupak sprovodi stručni tim u sastavu: psiholog, pedagog, socijalni radnik i pravnik.\nPre okončanja postupka za razvod braka, organ starateljstva privremenom merom uređuje sledeće:\nZa privremeno poveravanje maloletne dece do okončanja razvoda braka zahtev se podnosi nadležnom opštinskom sudu, a u postupku učestvuje mesno nadležno odeljenje Centra za socijalni rad. U ovom slučaju podnosi se dokumentacija kao kod tužbe za razvod braka;\nZa izdržavanje maloletne dece do okončanja razvoda braka tužba se podnosi nadležnom opštinskom sudu;\nZa regulisanje ličnih odnosa između maloletne dece i roditelja koji ne živi sa njima zahtev se podnosi nadležnom odeljenju Centra za socijalni rad prema faktičkom prebivalištu dece.\nZa poslednja dva slučaja u brakorazvodnom sporu roditelj treba da podnese svojeručno potpisan pisani zahtev, sa preciznim adresama oba roditelja i fotokopiju izvoda iz matične knjige rođenih za maloletnu decu.\nSPOROVI U VANBRAČNOJ ZAJEDNICI\nUkoliko dođe do prestanka vanbračne zajednice i neslaganja partnera u vezi poveravanja dece, zahtev za poveravanje dece podnosi se nadležnom odeljenju Centra za socijalni rad prema prebivalištu maloletne dece.\nRoditelj koji podnosi zahtev prilaže sledeću dokumentaciju:\nfotokopija prijave prebivališta za maloletnu decu.


Početna » Agro teme » Ratarstvo » Srbija spada u deset najvećih izvoznika pšenice i kukuruza na svetu\nSrbija na osmom mestu u svetu po izvozu kukuruza a na desetom po izvozu pšenice rečeno je na „Global Grain“ forumu koji se održava u Ženevi.\nUdruženje Žita Srbije, uz podršku Organizacije za hranu i poljoprivredu Ujedinjenih nacija (UN FAO) učestvuje na najvećem svetskom forumu u oblasti proizvodnje i trgovine žitaricama i uljaricama „Global Grain“, koji se održava u Ženevi od 14. do 16. novembra 2017.\nPreko 1200 učesnika iz 550 kompanija iz celog sveta na ovoj konferenciji imaju priliku da čuju najnovije trendove i izazove u ovoj industriji, na panel diskusijama kao što je „Forum zemalja crnomorskog basena“, radionici „Upravljanje rizikom“ i brojnim prezentacijama koje pokrivaju goruće teme i pitanja iz oblasti proizvodnje, trgovine, izvoza, logistike i kretanja cena žitarica i uljarica na regionalnim i svetskom tržištu. Učešće i prezentacija Asocijacija Žita Srbije su realizovani u okviru projekta „Unapređenje izvoza žitarica i uljarica“, koji u Srbiji sprovode UN FAO i Evropska banka za obnovu i razvoj (EBRD).\nSunčica Savović, sekretar Udruženja Žita Srbije, je učesnicima prezentovala podatke o količinama i kvalitetu proizvodnje pšenice, kukuruza, suncokreta, soje i uljane repice u Srbiji, zatim izvozne kapacitete naše zemlje i ključna tržišta na kojima se ove kulture plasiraju.\nPrikazana analiza Udruženja Žita Srbije, izrađena na osnovu podataka Odeljenja za poljoprivredu Sjedinjenih Država (United States Agriculture Department – USDA), pokazuje da se Srbija kotira među 10 najvećih izvoznika žitarica na svetu u periodu od ekonomske 2014/15 do 2016/17 godine. Tačnije u izvozu kukuruza je na osmom mestu, dok je u izvozu pšenice na desetom mestu.\nU pogledu prinosa po hektaru, Srbija je čak na visokom drugom mestu kada je u pitanju pšenica, odmah iza proseka Evropske unije i na petom mestu u prinosu kukuruza po hektaru. Prezentacija je privukla veliku pažnju kompanija iz Evropske unije, ali i kompanija sa drugih kontinenata, koje su potencijalni uvoznici ratarskih kultura iz Srbije.\n„Brojne su prednosti naše zemlje kada je u pitanju trgovina i izvoz žitarica i uljarica – počev od proizvodnje isključivo kultura koje nisu GMO do mogućnosti transporta od Crnog mora do Severnog mora, Panevropskim koridorom VII. Međutim, da bi se obezbedila veća efikasnost izvozne logistike potrebne su dodatne investicije u povezivanje rečnog, drumskog i železničkog saobraćaja, proširenje lučkih kapaciteta i izgradnju novih silosa, prvenstveno na Dunavu, kao i modernizacija naše rečne flote“, zaključuje Sunčica Savović.\nSagovornik: sekretar Udruženja Žita Srbije, Sunčica Savović


Štrajk u Air France-u - Aviokarta.net\nVesti » Štrajk u Air France-u\nU zvaničnom saopštenju koje je Air France izdao tim povodom stoji da su "prinuđeni da smanje broj letova i da ne isključuju iznenadna otkazivanja letova kao i veća kašnjenja". U Air France-u se izvinjavaju putnicima zbog najavljenog štrajka i ističu da će uložiti maksimalne napore da smanje neprijatnosti i probleme putnicima.\nPutnici koji putuju letovima Air France-a u periodu najavljenog štrajka se pozivaju da pre polaska ka aerodromu provere aktuelne informacije o letovima. To mogu uraditi na posebnoj stranici na sajtu Air France-a ili preko Air France-ove aplikacije za mobilne telefone. Takođe se pozivaju putnici da provere svoje kontakt podatke koje su ostavili prilikom rezervacije kako bi mogli biti na vreme informisani od strane kompanije ukoliko bude bilo kakvih promena.\nU Air France-u su omogućili putnicima koji to žele, bilo da im je let otkazan ili ne, a imaju karte za putovanje u tom periodu (29. oktobra – 02. novembar), da izvrše besplatnu promenu leta na period posle štrajka, od 3. do 9. novembra. Promene se neće naplaćivati a putnicima će biti omogućen prelazak na druge letove ove kompanije samo u ovkiru iste putne klase u zavisnosti od rapoloživosti.\nPutnici koji budu želeli da pomere svoje putovanje u period od 10. novembra 2011. fo 13. maja 2012. godine moći će to da urade besplatno ali samo ukoliko postoji rapoloživa ista tarifa po kojoj je kupljena karta. Ukoliko ne postoji takva tarifa promena će biti besplatna ali će putnik morati da doplati do prve slobodne tarife koja je rapoloživa.\nAktuelne informacije uz redovno osvežavanje pratite na Air France-ovj stranici posvećenoj štrajku.


Žale se da nemaju toplu vodu, grejanje... - Društvo - Dnevni list Danas\nPočetna » Društvo » Žale se da nemaju toplu vodu, grejanje…\nNA LICU MESTA: Novinarka Danasa sa migrantima u prihvatnom centru u Adaševcima kod Šida\n0Piše: M. M. Stevanović 21. decembra 2016. 15.00\n– U našim centrima je trenutno smešteno oko 5.600 migranata i mi se trudimo da im obezbedimo normalan život. Značajnu podršku dobijamo od donatora, kao i iz budžeta, i osim hrane, smeštaja, tople vode i zdravstvene nege, za migrante se organizuju i radionice, kaže Mišković.\nMigranti se u ovim centrima zadržavaju po nekoliko meseci, dok je u vreme Balkanske rute, kako je naglasio Mišković, protok ljudi je bio znatno brži. Samo u centru u Adaševcima, čiji je kapacitet 1.100 ljudi, zbrinuto je oko 1.030 izbeglica.\nKoordinator tog centra Dragan Velimirović rekao je da u Adaševcima borave migranti iz 15 zemalja, uglavnom iz Avganistana, Iraka, Pakistana i Sirije, ali i iz Bangladeša, Mongolije i Kube. Kako navodi, oko 50 odsto migranata smeštenih u prihvatnom centru čine deca do 18 godina, među kojima su mnoga bez pratnje roditelja.\nVelimirović je istakao da migranti u prihvatnom centru dobijaju smeštaj, tri obroka dnevno sa užinom, konstantnu medicinsku zaštitu, dok se posebna briga vodi o trudnicama i deci, koja, kako je naveo, u centru imaju mogućnost da uče engleski ili nemački jezik.\n– Migranti ostaju duže nego što očekuju, po nekoliko meseci, ali ih još drži nada da će uskoro otići. Ima dosta nervoze, ali su uglavnom svesni da je to proces koji mora da prođe i da ne zavisi puno od nas, rekao je Velimirović.\nMigranti sa kojima smo razgovarali u Adaševcima kažu da nisu zadovoljni uslovima i da predugo čekaju na odlazak u EU, uglavnom spominjući Nemačku kao krajnje odredište. Neki od njih, uglavnom oni koji su bez porodica i male dece, žale se da nemaju toplu vodu, grejanje i da je količina hrane nedovoljna, ali svi, bez izuzetka, negoduju što za svaku večeru dobijaju po jednu konzervu tunjevine.\nSedmočlana sirijska porodica u Preševu\nPortparol Komesarijata za izbeglice Ivan Mišković izjavio je da je sedam članova sirijske porodice, koja je, prema pisanju medija, pre tri dana izbačena iz autobusa i ostavljena u šumi, smešteno u prihvatni centar u Preševu. Prema njegovim rečima, porodicu čine tri muškarca, dve žene i dvoje dece od dve i 16 godina. Kako su objavili mediji, krovne međunarodne organizacije koje se bave migrantskom krizom istražuju pokušaj deportacije jedne izbegličke porodice koja je izvučena iz autobusa, prebačena u policijsku vozilo, a kasnije u toku noći pronađena u šumi nadomak bugarske granice. Trebalo je da budu smešteni u prihvatni centar Bosilegrad, ali su, po sopstvenoj tvrdnji, ostavljeni u šumi. Uspeli su da preko SOS linije dobiju beogradski Info park. Upravo je od njih javnost i saznala o dramatičnoj akciji spašavanja koja je trajala do tri ujutru u ponedeljak.\nMigranti, prihvatni centarŠid


Zabava — By taty on November 12, 2010 9:19 pm\nZbog novog Zakona o zaštiti stanovništva od izloženosti duvanskom dimu, učesnici ove sezone “Farme” više neće moći pred kamerama da konzumiraju duvan!\nKako podseća “Kurir”, pravnim aktom zabranjuje se prikazivanje cigareta i njihovo konzumiranje pred kamerama, ali VIP seljaci se na to nisu osvrtali. Pošto nemaju kontakt sa spoljnim svetom, može da im se progleda kroz prste, ali ne i produkciji.\nDr Radosav Mitrović, načelnik beogradske sanitarne inspekcije, rekao je za “Kurir” da će ovog puta Pink proći bez kazne, ali ako se ovakav slučaj ponovi, televizija će biti ta koja će trpeti sankcije, jer se kazna sprovodi nad pravnim licem, u ovom slučaju emiterom programa.\nTags: dešavanja na Farmi, Farma, Farma 2010, Farma 3, Farma 3: Farmerima zabranjeno pušenje, farmeri, farmeri neće moći da puše pred kamerama, farmerima zabranjeno pušenje na Farmi, Nema cigareta na Farmi, rijaliti šou, treća sezona Farme, treći serijal Farme, Vesti sa Farme, Zabranjeno pušenje cigareta za farmere\nPotrebno: 20 ml kamparija 20 ml likera od breskve 60 ml soka od pomorandže penušavo vino led Priprema: Izmućkajte sve...


Zone Button – sada sa direktnom ethernet konekcijom\nZone Button – sada sa direktnom ethernet konekcijom – Personal magazin\nZone Button, najnoviji terminal kompanije Špica za evidenciju radnog vremena, sada se takođe povezuje putem Etherneta, kao i preko DOX inteligentnog kontrolera za pristup. Nova samostalna varijanta, Zone Button TT, dolazi…\nZone Button, najnoviji terminal kompanije Špica za evidenciju radnog vremena, sada se takođe povezuje putem Etherneta, kao i preko DOX inteligentnog kontrolera za pristup. Nova samostalna varijanta, Zone Button TT, dolazi sa ugrađenom Ethernet konekcijom sa PoE (napajanje putem etherneta), čime pojednostavljuje instalaciju i smanjuje troškove.\nZone Button je veoma dobro primljen na tržištu, i ovim najnovijem izdanjem dodatno se proširuje fleksibilnost samog aparata. Zone Button možete koristiti kao rešenje za evidenciju radnog vremena i može biti odvojeni terminal ili dodatak za registraciju vremena već postojećim kontrolnim tačkama.\nSvojim prefinjenim i kompaktnim dizajnom, Zone Button predstavlja jednostavan, elegantan, ali i pristupačan korisnički interfejs za registraciju u sistemu za evidenciju radnog vremena. Zone podržava različite modele kako eksternih, tako i ugrađenih beskontaktnih čitača kartica.\nZone Button može biti instaliran kao periferna jedinica inteligentnog DOX kontrolera, koji se montira na samoj lokaciji i može obavljati sve funkcionalnosti evidencije radnog vremena i kontrole pristupa. Takođe, na lokacijama gde se ne zahteva kontrola pristupa, Zone Button se može instalirati samostalno – bez dodatnog DOX kontrolera.\nKapacitivna tastatura, bez pokretnih delova, nalazi se iza zaštitnog stakla, koje takođe prekriva LCD ekran, tako da je Zone Button dovoljno robustan za upotrebu u lakom industrijskom okruženju. Uređaj je dostupan u crnoj i beloj boji i sa mogućnošću nazidne, odnosno uzidne montaže.\nZone Button – sada sa direktnom ethernet konekcijom was last modified: October 27th, 2010 by Redakcija\nDOX kontrolerEthernetevidencija radnog vremenaterminalZone ButtonZone Button TT\nPrikazana iskustva Estonije u razvoju eUprave\nHrvatska IT kuća CROZ osnovala preduzeće u Srbiji


Do kraja maja konkurs za subvencije po košnici pčela - Užicka Republika Press\nPodnošenje zahteva za ostvarivanje prava na podsticaje po košnici pčela počelo je 15. aprila 2021. godine. Pravno lice, preduzetnik ili fizičko lice – nosilac komercijalnog porodičnog poljoprivrednog gazdinstva, koje ispunjava uslove mogu da ostvare pravo na podsticaje po košnici pčela ukoliko imaju najmanje 20, a najviše 1000 košnica pčela.\nZahtev za ostvarivanje prava na podsticaje po košnici pčela podnosi se za svaku kalendarsku godinu jedanput godišnje, od 15. aprila do 31. maja tekuće godine. Podsticaji se ostvaruju u iznosu od 800 dinara po košnici pčela.\nZahtev za ostvarivanje prava na podsticaje po košnici pčela podnosi se na Obrascu – Zahtev za podsticaje po košnici pčela za 2021. godinu, Ministarstvu poljoprivrede, šumarstva i vodoprivrede – Upravi za agrarna plaćanja, na adresu Bulevar kralja Aleksandra 84, 11050 Beograd.\nInače, u Srbiji se pčelarstvom bavi oko 20.000 ljudi koji imaju više od milion i 300.000 košnica. Time je Srbija prva u svetu po broju košnica po glavi stanovnika ( jedna košnica na 6 stanovnika ). Statistika ukazuje i da se sve\nmanje ljudi bavi pčelarstvom, ali oni koji se opredele imaju veći broj košnica.\nPodaci Uprave za veterinu Ministarstva poljoprivrede Srbije pokazuju da više od 16.000 pčelara svake godine konkuriše za subvencije.


Nikos Kocijas - Blic Online\nBivši ministar spoljnih poslova Grčke Nikos Kocijas dobio je danas preteći telefonski poziv zbog svog predloga o kontroli tajnih fondova, saopštila je njegova stranka "Prato".\nKocijas: Dao sam ostavku, ali sam srećan\nBivši grčki ministar spoljnih poslova Nikos Kocijas izjavio je da je, iako je podneo ostavku, srećan što je postizanjem Prespanskog sporazuma s Makedonijom učinjen značajan korak.\nGrčki premijer Aleksis Cipras odbacio je danas mogućnost održavanja prevremnih izbora, nakon ostvake ministra spoljnih poslova Nikosa Kocijasa, rekavši da njegovu vladu još podržava većina poslanika.\nGLAVNA TEMA GRČKIH MEDIJA Ostavka Kocijasa - šahovski potez ili kriza vlade?\nOstavka grčkog šefa diplomatije Nikosa Kocijasa glavna je tema u grčkim medijima, koji pokušavaju da odgonetnu da li je reč o "šahovskom potezu" premijera Aleksisa Ciprasa ili je u pitanju kriza vlade.\nRAZDOR ZBOG MAKEDONIJE Grčki šef diplomatije podneo ostavku nakon svađe, Cipras prihvatio i sam preuzima resor spoljnih poslova\nGrčki ministar inostranih poslova Nikos Kocijas podneo je juče ostavku, dan nakon napetog sastanka vlade tokom kojeg je imao raspravu sa ministrom odbrane Panosem Kamenosom o Prespanskom sporazumu, piše grčki Katimerini.\nKocijas: Bez ratifikacije nema sporazuma o imenu\nSkoplje mora jasno da razume da rešenja o imenu neće biti bez ratifikacije sporazuma iz Prespe, izjavio je danas grčki ministar spoljnih poslova Nikos Kocijas.\nSMIRIVANJE TANZIJA Šef grčke diplomatije: Lavrov je dobrodošao u Atinu\nŠef grčke diplomatije Nikos Kocijas uputio je poziv ruskom ministru inostranih poslova Sergeju Lavrovu da poseti Grčku, nakon odluke Atine da protera dvoje ruskih diplomata i zabrani ulazak u zemlju još dvojici zbog narušavanja nacionalne bezbednosti Grčke.\nGrčki premijer Aleksis Cipras sastao se sa grčkim ministrom spoljnih poslova Nikosom Kocijasom kako bi razgovarali o aktuelnim problemima, sa fokusom na odnose sa Rusijom, saopšteno je iz grčke Vlade.\nMinistar spoljnih poslova Grčke Nikos Kocijas izrazio je uverenje da će sporazum o imenu Severne Makedonije dobiti zeleno svetlo poslanika grčkog parlamenta, uključujući i predstavnike koalicionih partnera - stranke Nezavisni Grci, čiji je portparol na to odgovorio da se radi o ličnoj proceni šefa grčke diplomatije.\n"Grčka vlada ima većinu za RATIFIKACIJU sporazuma sa Makedonijom"\nGrčki ministar spoljnih poslova Nikos Kocijas izjavio je danas da u grčkom parlamentu postoji većina za podršku sporazumu o imenu Republika Severna Makedonija.\nKocijas: Francuska i Holandija protiv Makedonije i Albanije u EU\nGrčki ministar spoljnih poslova Nikos Kocijas izjavio je danas da će se Francuska i Holandija verovatno usprotiviti otvaranju pregovora o pristupanju Makedonije EU i odbaciti kandidaturu Albanije na Savetu EU za spoljne poslove u Briselu, koji se održava danas i sutra, i Samitu EU u četvrtak i petak naredne nedelje.\n"Kocijas nalozio deklasifikovanje dokumenata o imenu"\nGrčki ministar spoljnih poslova Nikos Kocijas naložio je skidanje oznake poverljivosti sa oko 30 dokumenata u vezi sa pregovorima o nazivu Makedonije, javili su danas grčki mediji citirajući vladine izvore.\nKocijas: Atina se nada rešenju sukoba na Kipru\nGrčka se nada rešavanju sukoba na Kipru nakon što je rešen spor sa Makedonijom oko naziva države, izjavio je grčki ministar spoljnih poslova Nikos Kocijas.\nZaev i Kocijas: Pitanje dana kada će se doći do rešenja za MAKEDONIJU\nMakedonski premijer Zoran Zaev i šef grčke diplomatije Nikos Kocijas tvrde da je pitanje dana kada će javnost biti obaveštena o sporazumu o novom imenu bivše jugoslovenske republike Makedonije.\nNOVI PROBLEMI ZA MAKEDONIJU Osim države i CRKVA će morati da promeni ime\nMinistar spoljnih poslova Grčke Nikos Kocijas izjavio je da treba pozdraviti preimenovanje nepriznate Makedonske pravoslavne crkve u Ohridsku arhiepiskopiju.\nTRI PREDLOGA IMENA MAKEDONIJE Kocijas: Vreme je za veliko "da" ili veliko "ne"\nRepublika Severna Makedonija, Republika Gornja Makedonija i Republika Nova Makedonija, tri su nova imena za tu bivšu jugoslovensku republiku, i još uvek su na stolu, potvrdio je danas grčki ministar spoljnih poslova Nikos Kocijas, koji kaže da rešenje očekuje u narednim danima.\nKocijas: Sporazum o imenu Makedonije od interesa za Grčku\nŠef grčke diplomatije Nikos Kocijas izjavio je danas u Berlinu da je postizanje dogovora o imenu Makedonije pitanje od nacionalnog interesa za Grčku.\nKocijas od sutra u poseti SAD, među temama i Makedonija\nGrčki ministar spoljnih poslova Nikos Kocijas od sutra boravi u zvaničnoj poseti SAD, koju će započeti sastankom sa američkim kolegom Majklom Pompeom u Vašingtonu, dok je za 24. i 25. maj planiran susret u Njujorku sa šefom makedonske diplomatije i specijalnim izaslanikom UN za pitanje imena Makedonije.\nKocijas: Grčka da odbaci sirijski zakon nekretninama\nGrčki ministar spoljnih poslova Nikos Kocijas rekao je da EU treba da odbaci novi sirijski zakon o nekretninama jer će da onemogući povratak sirijskih izbeglica u svoje kuće i u posed svoje imovine.\nNOVA RUDNA PREGOVORA Dmitrov i Kocijas danas razgovaraju u Beču oko imena Makedonije\nU Beču je danas počela još jedna runda pregovora o imenu Makedonije, a za stolom su se našli, makedonski i grčki šefovi diplomatije, Nikola Dmitrov i Nikos Kocijas u prisustvu posrednika UN, Metju Nimica.\nKocijas i Dimitrov sa Nimicom u sredu u Beču\nMakedonski i grčki ministri spoljnih poslova, Nikola Dimitrov i Nikos Kocijas, sastaće se u sredu sa posrednikom UN u pregovorima oko imena te bivše jugoslovenske republike Metjuom Nimicem, potvrdilo je danas Ministarstvo spoljnih poslova u Atini.\nMakedonski premijer Zoran Zaev izjavio je danas tokom sastanka sa ministrom spoljnih poslova Grčke Nikosom Kocijasom da je "vreme za liderske odluke i kompromis" po pitanju spora oko imena Makedonije, prenosi MIA.\nDEMONSTRACIJE U SKOPLJU Grčki šef diplomatije doputovao u Makedoniju\nMinistar spoljnih poslova Grčke Nikos Kocijas doputovao je u dvodnevnu posetu Skoplju, a nekoliko makedonskih udruženja organizovalo je danas protest protiv njegovog dolaska.\nIME MAKEDONIJE Grčki predlozi poslati Skoplju\nGrčki ministar spoljnih poslova Nikos Kocijas izjavio je da je Skoplju poslat tekst koji sadrži grčke predloge i agendu za buduću saradnju.


Kotež - Građani naselja Kotež odazvali se akciji „Moj komšiluk – Popravimo zajedno”\nBojan K. 24. avgusta 2012., 16:18 5.5k Views\nPomoćnik gradonačelnika grada Beograda Dejan Živković podsetio je da je ovo šesti park koji se u okviru akcije „Moj komšiluk – Popravimo zajedno” sređuje, dok je spisak novih parkova, koje građani prijavljuju za rekonstrukciju, svakim danom sve duži.\n– Cilj nam je da se ovde, u preuređenom ambijentu, skupljaju mališani, majke sa decom i omladinci iz lokalnog košarkaškog kluba, kao i na svim drugim sličnim lokacijama u Beogradu – naveo je Živković za Beoinfo.\nMiloš, Petar, Vanja i Teo rekli su uglas da u taj parkić dolaze od rođenja i da se veoma raduju što će ljuljaške, klackalice, klupe i ostale sprave dobiti novi sjaj. Njihov stariji drugar Filip iz Košarkaškog kluba „Kotež” dodao je da se veoma raduje što će obližnje košarkaško igralište, koje je nedavno dobilo nove table i obruče, uskoro biti osvetljeno, a od danas već iscrtano svežom farbom.\nPredsednik opštine Palilula Stojan Nikolić rekao je da se danas odvija prva faza radova, koja obuhvata farbanje mobilijara, a da se u nastavku radova očekuje ugradnja osvetljenja i možda video-nadzora, kako bi se ovaj parkić sačuvao od vandala.\nTehnički direktor Javnog komunalnog preduzeća „Zelenilo – Beograd” Vladimir Bogićević, čiji su radnici redovni učesnici ove akcije, zahvalio je građanima koji su se pridružili akciji, jer, kako je istakao, pomažu da se popravi ono što je načeo „zub vremena” ili oštetili nesavesni građani.\n– Ova akcija nije pokrenuta da bi neko bio fizički angažovan, već pre da se podigne građanska svest, kako bi dečje oaze u Beogradu sačuvale svoju namenu, na zadovoljstvo svih njihovih posetilaca – ukazao je Bogićević za Beoinfo.\nGrađani mogu predložiti popravku i farbanje rekvizita u njihovom parku besplatnim pozivom na telefon „Beokoma” 0800-110-011 radnim danima od 7 do 22 časa ili na mejl bks@beograd.gov.rs.\nPrethodna objava Borčanci bi da prevare tradiciju\nSledeća objava Kotež – Motociklista povređen u Kotežu


16:04 Pooštrene mjere u narednih sedam dana\n22. Jan 2021 765\nFederalno ministarstvo zdravstva danas se hitno obratilo Ministarstvu inostranih poslova BiH, tražeći da putem ambasada Ruske Federacije i Kine od proizvođača vakcina zatraži sažetak karakteristika vakcina protiv virusa korona, registraciju vakcine u zemlji proizvođača, kao i sve ostale korisne informacije.\nKako navode, razlog za ovo je što Federalno ministrastvo zdravstva i Zavod za javno zdravstvo Federacije BiH do sada nisu imali detaljne informacije o uslovima skladištenja, čuvanja, distribucije i primjene ovih vakcina, a saglasno uslovima proizvođača.\nFederalno ministarstvo zdravstva podsjeća da je na sjednici Vlade Federacije BiH održanoj 14. januara prihvaćen Plan vakcinacije protiv virusa u Federaciji BiH.\nU saopštenju se navodi da su zaduženi Federalno ministarstvo zdravstva i Zavod za javno zdravstvo Federacije BiH, svako u okviru svojih nadležnosti, da kod promijenjene epidemiološke situacije s COVID-19 u FBiH, odnosno novih naučnih saznanja u vezi s vakcinom protiv virusa korona, kao i promjene drugih uslova od kojih zavisi provođenje vakcinacije protiv virusa korona, revidiraju Plan vakcinacije.\nFederacija BiH se opredjelila za nabavku vakcina kroz Kovaks mehanizam i EU mehanizam, međutim, činjenica je da kroz ova dva mehanizma još nije počela isporuka naručenih vakcina.\nIz Federalnog ministarstva su takođe rekli da su zbog promjenjenih okolnosti, pripremljene i izmjene i dopune Plana vakcinacije protiv virusa korona u Federaciji BiH.\nTagovi: federacija zdravstvo vakcina\nUpozorenje za građane zbog naglo povećanog broja zaraženih virusom korona\nObjavljen javni poziv za dodjelu 30 plastenika sa pratećom opremom i sadnim materijalom\nIzgrađen trotoar u ulici Mome Vidovića u Srpcu


Gorivo koje se proizvodi u Rafineriji Brod je sve kvalitetnije - Klix.ba\nOkrugli sto u Sarajevu Gorivo koje se proizvodi u Rafineriji Brod je sve kvalitetnije\nGorivo koje se proizvodi u Rafineriji Brod je sve kvalitetnije\n23.11.2012. u 16:04\nNa okruglom stolu koji je danas održan u Sarajevu analizirani su situacija i poslovanje u oblastima proizvodnje i distribucije nafte, gasa, ulja i maziva.\nOkrugli sto o temi „Naftne i gasne kompanije-kvalitet goriva i ulja kao preduslov razvoja tržišta“ organizirala je Vanjskotrgovinska komora BiH u saradnji sa privrednim komorama Federacije BiH i Republike Srpske u okviru 9. međunarodne LPG konferencije i izložbe zemalja CEFTA.\n„Privrednici su posebno istakli da su tehnički standardi koji se primjenjuju u BiH u ovoj oblasti stari više od 30 godina, a njihova primjena se razlikuje u entitetima, kantonima i općinama“, izjavio je direktor Sektora privrede Vanjskotrgovinske komore BiH Zdravko Marinković.\nPo njegovim riječima, oblast LPG je veoma interesantna, prije svega sa aspekta privređivanja subjekata koji su zainteresovani za uređenje tržišta primjenom savremenih propisa. S druge strane, zainteresovana je i javnost budući da smo svi mi konzumenti tih proizvoda i usluga, a sigurnost je jedan od najvažnijih aspekata.\n„Naišli smo na razumjevanje i spremnost predstavnika državne vlasti - inspekcijskih organa i nadležnih ministarstava za uređenje ove oblasti. Zaključeno je da će radna grupa koja je formirana od Asocijacije distributera, uvoznika propan-butan gasa, uvoznika i distributera LPG opreme i uređaja u BiH raditi na identifikaciji propisa koje treba doraditi i unaprijediti, te ih delegirati nadležnima kako bi se osigurali harmonizirani propisi u oba entiteta i tržište uredilo na kvalitetan način“, dodao je Marinković.\nKada je riječ o kvaliteti goriva, kako je kazao predsjednik regionalne LPG asocijacije za zemlje CEFTA-e Josip Kelemen, BiH kao država u fazi budućeg pristupanje EU nije u obavezi poštivati i isključivo raditi po evropskim normama.\n„Ipak, državna administracija radi na harmonizaciji propisa i u segmentu nafte, naftnih derivata i gasa i trenutno je omogućeno da se napravi bolja kvaliteta i kontrola svega onoga što ulazi u BiH“, dodao je Kelemen.\nMeđutim, da bi se to utvrdilo, kako je napomenuo, treba imati 'poveznicu' sa carinskim organima koji trebaju nadzirati ulazak goriva u BiH, kao i sa tržišnom inspekcijom koja treba nadzirati plasman tog goriva u cilju zaštite potrošača.\n„Evidentno je da u posljednje vrijeme Rafinerija u Brodu radi na kvalitetu i podiže svoje standarde, tako da je približno evropskoj kvaliteti, a ono što strane kompanije uvoze u BiH je u skladu sa evropskim normama. Što se tiče pitanja ilegalnog uvoza goriva to je već u nadležnosti inspekcija i carina“, dodao je Kelemen.\nRukovodilac u Rafineriji ulja Modriča Branko Despotović je kazao da je jedan od primarnih interesa firme da tržište naftnim derivatima, a posebno uljima, bude što uređenije.\n„Iako izvozimo u EU i zemlje Južne Amerike i Azije i ispunjavamo sve zahtjeve ovih tržišta, imamo daleko više problema sa neuređenim tržištem u BiH“, dodao je Despotović.\nVrlo često se na tržištu BiH, po njegovim riječima, mogu uočiti proizvodi koji ne odgovaraju deklarisanim i propisanim normama koji bi ti proizvodi morali da zadovolje.\n„Neke komponente su štetne, opasne, zabranjene, dok se od nas traži da ispunimo zahtjeve, kako svih međunarodnih standarda, od sistema kvaliteta zaštite životne sredine, akreditovane laboratorije, evaluacije i registracije svih komponenti. Mi, kao domaći proizvođač moramo ispuniti sve te zahtjeve, dok se na tržištu BiH pronalaze proizvodi koji ne ispunjavaju niti jedan od navedenih zahtjeva“, kazao je Despotović.\nPrivrednici u ovoj oblasti, kako je istaknuto, ne traže povlašteni, već ravnopravni položaj kakav imaju pri izvozu u EU.\nprije 13h 45m 70


NTP Niš i Viber pozivaju učesnike na hakaton „Niš Connected – Open Data Challenge“ u...\nČUVARI SRPSKOG NEBA U AKCIJI: Vojska Srbije spremna za vežvu…\n"NOVOSTI" SAZNAJU: Novi udar na Srbiju i Vučića - Hag…\n"PROĆI ĆE GODINA DOK SE NAVIKNU DA SEDE I SLUŠAJU":…\n"KO JE TAJ, DA GA VIDIM?!" Lazanski zapušio usta rusofobima…\nSELAKOVIĆ RAZGOVARAO SA PATRIJARHOM KIRILOM: Tema susreta - Bliske i…\nIzvestilac Evropskog parlamenta za Srbiju Vladimir Bilčik rekao je da se evropska budućnost Zapadnog Balkana može postići samo uz sprovođenje reformi povezanih sa evrointegracionim procesima, kao i da menjanje granica predstavlja put u eksplozivnu prošlost.\nRepubličkoj javnoj tužiteljki Zagorki Dolovac ove godine trebalo bi da istekne petogodišnji mandat na pomenutoj funkciji, a kako saznaje portal Nova.rs, jedina pretnja mogli bi da joj budu tužioci okupljeni oko bivšeg ministra pravde, sada spoljnih poslova u Vladi Republike Srbije, Nikole Selakovića.\nTvorci Sputnjika: Ispitati studiju Oksforda o ugrušcima\nTvorci „Sputnjika Ve“, ruske vakcine protiv kovida-19, pozvali su u petak zdravstvene regulatore širom sveta da pažljivo ispitaju studiju Univerziteta Oksford o uzajamnom odnosu između retkih slučajeva krvnih ugrušaka i različitih tipova vakcina protiv kovida. Ruski naučnici dodaju da je rizik od razvoja cerebralne venske tromboze, zbog čega su suspendovane vakcine koje proizvode „AstraZeneka“ i „Džonson i Džonson“, „izgleda veoma sličan za „AstraZenekinu“ vakcinu (pet na milion) kao i kod „Fajzerove“ i „Modernine“ mRNK vakcine (četiri na milion)“.\n„Ako uspeš u Londonu, slaviće te ceo svet“\nAko uspijete u Londonu, slaviće vas cijeli svijet, kaže za Nova.rs Miloš Karadaglić, zvezda klasične gitare i jedan od retkih muzičara sa ovih prostora koji je napravio veliku karijeru u inostranstvu.\nMaljković: Ne smem u olimpijsko selo, a Danilović ni u…\nNaslovne strane štampanih medija za subotu, 17. april\nŽeljko Vujanović, brat Darka Šarića, sproveden je danas u Kragujevcu na izdržavanje kazne po ranijoj presudi.\nSmanjili cenu PCR testa za strance, za građane Srbije ostala…


Sloboda izražavanja na visokom nivou\nDržavni sekretar u Ministarstvu pravde Radomir Ilić rekao je danas da je u Srbiji sloboda izražavanja na visokom nivou, kao i da pažnju pored zaštite prava, treba obratiti i moguće zloupotrebe prava na slobodu izražavanja.\n"Sloboda govora i izražavanja u našoj zemlji je na visokom nivou, ali kršenja su uvek moguća", naveo je Ilić na konferenciji u Aeroklubu, na kojoj je potpisan Sporazum o saradnji i donaciji između JUFREX programa (program za jačanje slobode izražavanja >> Pročitaj celu vest na sajtu Radio Televizija Vojvodine << u Jugoistočnoj Evropi) i Pravosudne akademije.\nPrema njegovim rečima, važno je da javni funkcioneri, sudije i tužioci budu obučeni o pravu na slobodu izražavanja koje je propisano Evropskom konvencijom kako se ne bi dešavale greške u postupanju.\n"Nepoznavanje prakse Evropskog suda za ljudska prava veoma košta našu državu i naše građane", naveo je Ilić osvrćući se na loše odluke pojedinih sudova.\nU toj situaciji stvara se atmosfera da optuženi maltene i ne sme da se brani da ne bi kršio slobodu govora.\nPored toga, Ilić je ukazao i na trend nedozvoljenog komentarisanja sudskih odluka ili krivičnih postupaka u ranoj fazi, ukazujući da tu nije reč o pravu već o zloupotrebi prava na izražavanje koje može da ima dalekosežne štetne posledice po određeni slučaj.\nDirektor Pravosudne akademije Nenad Vujić smatra da u težnji ka dostizanju evropskih standarda u slobodi izražavanja u Srbiji značajan doprinos unapređenju tog prava može da pravosuđe kroz svoje odluke.\nVujić je takođe ukazao da Pravosudna akademija trenutno obučava nosioce pravosudnih funkcija i policije za medijsko istupanje povodom slučajeva nasilja u porodici koji su veoma osetljivi.\nŠef kancelarije Saveta Evrope u Beogradu Tim Kartrajt rekao je da taj Savet godinama razvija standarde koji se tiču slobode izražavanja te da želi da svojim savetima i smernicama prenese pozitivna iskustva na Srbiju.\nOn je ukazao na važnost prakse Evropskog suda za ljudska prava koji se često u svojim odlukama poziva na slobodu izražavanja i, kako je rekao, naglašava da država mora da obezbedi pravo na međusobnu komunikaciju i pravo na objavljivanje informacija.\nKartrajt je tom prilikom napomenuo da je Savet Evrope juče izdao Studiju pod nazivom "Novinar pod pritiskom", navodeći da ona daje preporuke kako se boriti sa pritiskom na medije.\n"Novinari u Evropi su često izloženi pritiscima , pa čak i zastrašivanju i nasilju, a to često dovodi do samocenzure", zaključio je šef Kancelarije SE u Beogradu.\nOpšti cilj programa JUFREX programa - jačanje slobode izražavanja u Jugoistočnoj Evropi, je kako je rečeno na konferenciji, jačanje slobode izražavanja i medija u skladu sa standardnima Saveta Evrope sa posebnim naglaskom na pravosuđe.\nRTS: "Sloboda izražavanja na visokom nivou"


Prekid saobraćaja na graničnom prelazu Horgoš-Reske naneće štetu ekonomijama Srbije i Mađarske, ali i ostalih evropskih zemalja, upozorio je danas premijer Aleksandar Vučić.\nDodao je da ne razume najavu mađarskih vlasti da će na 30 dana zatvoriti granični prelaz, jer smatra da se time pored uticaja na ekonomije, onemogućava i sloboda kretanja.\n"To će se isto desiti i između Rumunije i Mađarske, izmedju Hrvatske i Mađarske uskoro, kao i drugih zemalja sa Mađarskom. Neko u EU treba da se pozabavi i suoči sa tim problemom", poručio je Vučić i dodao da je on lično uložio velike napore da se uklone barijere u regionu, pre svega između Beograda i Prištine, zbog čega je i uveren da zatvaranje granica ima suprotne efekte.\nGovoreći o migrantskoj krizi, Vučić je rekao da Srbija za migrante nije atraktivna, zbog čega je samo tranzitna zemlja na njihovom putu ka članicama EU, ali je naveo da su im u Srbiji obezbeđeni smeštaj, hrana, medicinske usluge, te da im se tu, prvi put, uzimaju otisci prstiju.\nNa granici sa Mađarskom, međutim, migranti su, podsetio je, naišli na bodljikavu žicu, a to je kulminiralo jučerašnjim sukobima s policijom, u kojima je pretučena i novinarska ekipa državne televizije, te bačen suzavac na migrante na našoj teritoriji.\nRekao je i da je ponosan što je premijer Srbije, zemlje koja je dobar domaćin migrantima i prema njima se odnosi na human i ljudski način.\nSrbija će, prema njegovim rečima, to i dalje činiti, a u planu je, pored ostalog, izgradnja dodatnog prihvatnog centra u Preševu i u Beogradu.\nUkazao je na drugačiji odnos nekih država prema tim ljudima i podsetio na nedavne ružne slike sa mađarsko-srpske granice, kada je mađarska snimateljska saplela čoveka sa detetom u naručju.\n"Nisam emotivan tip, ali sam skoro počeo da plačem", rekao je Vučić, navodeći da ga je to podsetilo na lica izbeglica koji su 1995. godine izbegli iz Hrvatske i drugih zemalja u Srbiju.\nPremijer je poručio da Srbija želi da ostane na putu evropskih integracija, budući da je EU, pored SAD, najbolje mesto na svetu za život.\n"Šta god da se desi ne možete da zaobiđete ideju EU i vrednosti EU i to će biti naše stanovište i ubuduće iako nismo dobili mnogo od fondova EU kao neke druge zemlje koje su napustile evropske vrednosti odmah kada su se suočile sa poteškoćama", naveo je Vučić.


PROMOVISANA KNjIGA "IZBORNI SISTEM BIH IZMEĐU TEORIJE I PRAKSE" | SRNA\nPROMOVISANA KNjIGA "IZBORNI SISTEM BIH IZMEĐU TEORIJE I PRAKSE"\nDOBOJ, 11. OKTOBRA /SRNA/ - U Doboju je večeras promovisana knjiga "Izborni sistem BiH između teorije i prakse" autora Novaka Radojčića, koja ukazuje na postojeće slabosti izbornog sistema BiH.\n"Poenta je da je ovaj naš izborni sistem produkt Dejtonskog mirovnog sporazuma-Aneks tri, sa velikim uticajem anglosaksonskog prava, koji je u suštini pokušao da pomiri i da pod jedan krov stavi dva nepomirljiva sistema - izborne sisteme Republike Srpske i Federacije", izjavio je novinarima Radojčić.\nOn je ukazao na mnoge skrivene "potencijalne bombe" postojećeg izbornog sistema, pa tako navodi presudu u predmetu "Sejdić-Finci", izbor hrvatskog člana Predsjedništva BiH i veliki procenat nevažećih glasova.\n"Riječ je o istraživačkom projektu i očekujem da bi mnogi iz ove knjige mogli da izvuku pouke", rekao je Milutinović.\nOna navodi da knjiga posjeduje sve elemente naučnog rada - teorijska saznanja, vrijednosne sisteme i iskustvo.


31.01.2018 u 12:53\nLončar: Obezbeđene vakcine i za zaposlene u Zvečanskoj\nObezbeđene su vakcine i za zaposlene u Domu za decu bez roditeljskog staranja u Zvečanskoj, gde je od malih boginja obolelo sedam zaposlenih i troje dece, rekao je danas ministar zdravlja Zlatibor Lončar. On je ponovio da se epidemija malih boginja nikada ne bi desila da su roditelji slušali zdravstvene radnike, a ne pojedine estradne umetnike. ''Imamo dovoljno vakcina za sve. Epidemija se ne može zaustaviti dok obuhvat vakcinacijom ne bude veći od 95 odsto'', rekao je ministar novinarima nakon obilaska Univerzitetske dečje klinike u Tiršovoj. On je naglasio da zbog epidemije malih boginja, koja nije trebalo da se desi, zdravstveni sistem ima vanredne troškove, a da je taj novac mogao da se usmeri na lečenje dece. Podsetio je da se zakon strogo primenjuje i da deca bez potvrde\n31.01.2018 u 11:26\nBatut: 1543 slučaja malih boginja, među njima beba od 15 dana\nOd oktobra prošle godine u Srbiji, uključujući i teritoriju nadležnosti Zavoda za javno zdravlje Kosovska Mitrovica, registrovana su ukupno 1.543 slučaja malih boginja, među kojima je i beba stara 15 dana. Od tog broja, kod 745 laboratorijski je potvrđen u Institutu Torlak. Najstarija obolela osoba ima 62 godine, a najveći broj obolelih je u uzrasnim grupama mlađim od pet i starijim od 30 godina, saopštio je Institut za javno zdravlje Srbije „Dr Milan Jovanović Batut”. U saopštenju se navodi da je većina obolelih osoba (94 odsto) nevakcinisana, nepotpuno vakcinisana ili nepoznatog vakcinalnog statusa. Od ukupnog broja obolelih, 34 odsto je bilo hospitalizovano ili je hospitalizacija u toku. Od težih komplikacija malih boginja registrovano je zapaljenje mozga kod jedne i\n30.01.2018 u 18:26\nMale boginje i u Zvečanskoj, oboleli i deca i zaposleni\nSedam zaposlenih i troje dece u Domu za decu bez roditeljskog staranja u Zvečanskoj ulici u Beogradu obolelo je od malih boginja, potvrđeno je Tanjugu u Ministarstvu zdravlja. Ministarstvo zdravlja će određeni broj vakcina koje se distribuiraju zdravstvenim ustanovama u Srbiji, a radi vakcinacije zdravstvenih radnika, preusmeriti Centru za zaštitu odojčadi, dece i omladine u Zvečanskoj ulici, kako bi se izvršila vakcinacija radnika i štićenika te ustanove. Prema najnovijim podacima, u Srbiji, uključujući i teritoriju u nadležnosti Zavoda za javno zdravlje Kosovska Mitrovica, registrovano je 1.485 slučajeva malih boginja, od kojih je 741 laboratorijski potvrđen u Institutu Torlak. Najmlađa obolela osoba ima svega 15 dana, a najstarija 62 godine, a kako se navodi, 94 odsto obolelih\n25.01.2018 u 22:03\nU Italiji 4.991 slučaj malih boginja posle oštre debate o obaveznoj vakcinaciji\nRIM – Italijansko Ministarstvo zdravlja saopštilo je da je prošle godine prijavljen 4.991 slučaj malih boginja u toj zemlji, gotovo šest puta više nego 2016. godine, što je delom posledica oštre političke debate oko vakcinacije. Epidemija malih boginja u Italiji, zaslužna za smrt četiri osobe, privukla je pažnju Svetske zdravstvene organizcije, a danas objavljeni podaci samo su zaoštrili debatu započetu kada je vlada Demokratske partije usvojila prošle godine zakon o obaveznoj vakcinaciji protiv 10 bolesti. Desničarska Liga za Sever i populistički Pokret pet zvezdica, koji će biti među glavnim protivnicima vladajućih demokrata na parlamentarnim izborima 4. marta, izazvali su negodovanja suprotstavljanjem obaveznoj vakcinaciji i dovođenjem u pitanje njihove efektivnosti. U Italiji\n25.01.2018 u 08:49\nRaste broj obolelih od malih boginja\nOd početka oktobra 2017. godine, zaključno sa jučerašnjim danom, na teritoriji Srbije, uključujući i teritoriju nadležnosti Zavoda za javno zdravlje Kosovska Mitrovica, registrovano je ukupno 1.327 slučajeva malih boginja, saopštio je Institut za javno zdravlje Srbije „Dr Milan Jovanović Batut”. Kako se navodi u sinoćnjem saopštenju, od tog broja je 660 slučajeva laboratorijski potvrđeno u Institutu Torlak. Institut je prethodno saopštio da je od početka oktobra 2017. godine, zaključno sa 23. januarom 2018, na teritoriji Srbije, uključujući i teritoriju nadležnosti Zavoda za javno zdravlje Kosovska Mitrovica, registrovano ukupno 1.269 slučajeva malih boginja, od kojih je 631 laboratorijski potvrđen u Institutu Torlak. Kako se navodi u sinoćnjem saopštenju, najmlađa obolela osoba\n23.01.2018 u 22:00\nVeliki danak malih boginja\nRođeni 1960. godine i ranije spadaju među najzaštićenije. Više od 95 odsto njih preležalo je male boginje i imaju prirodan, doživotni imunitet. • Rođeni između 1961. i 1971. godine zaštićeni su delimično. Zaštićeniji su stariji, sa prirodnim imunitetom, dok su mlađe osobe iz ove kategorije primile samo jednu dozu vakcine, čije je dejstvo između 10 i 15 godina, pa postoji šansa da budu zaraženi. • Rođeni između 1971. i 1981. godine, koji su primili samo jednu dozu vakcine, spadaju u delimično zaštićenu kategoriju. • Rođeni između 1981. i 1993. godine spadaju u zaštićenu kategoriju – postoji šansa da su primili drugu dozu vakcine, koja je davana u 12. godini života. Što su mlađi, verovatnije je da su revakcinisani i potpuno otporni.\n23.01.2018 u 16:42\nEpidemija malih boginja u Pirotu, u Srbiji do sada 1.255 obolelih\nPirot - U Pirotskom okrugu prijavljena je epidemija malih boginja, saoštio je Zavod za javno zdravlje Pirot. Kako je navedeno, epidemija je prijavljena jer su registrovana dva epidemiološki povezana slučaja, prvi je registrovan i laboratorijski potvrđen 3. januara kod desetomesečnog deteta na Dečjem odeljenju Opšte bolnice Pirot, a drugi kod jedne medicinske sestre zaposlene na istom odeljenju. Sumnja se da male boginje imaju još tri medicinske sestre i jedna čistačica koja radi na Dečijem odeljenju, kao i kod jedne medicinske sestre koja radi na ORL odeljenju\n25.01.2018 u 08:15\nMale boginje pretnja mnogima\nPrešli smo broj od 1.000 obolelih od malih boginja: infektivna bolest koja je trebalo da bude iskorenjena i poslata u istoriju medicine vratila se na velika vrata. Najmlađa obolela osoba je bila beba od samo dva meseca, najstariji bolesnik je imao punih 60 godina. Najviše obolelih ima u uzrasnim grupama ispod pet godina i starijim od 30, podaci su nacionalnog Instituta za javno zdravlje „Batut” koji registruje obolele od oktobra prošle godine. Zabeležena su i dva smrtna slučaja usled komplikacija u vidu upale pluća kod: dvogodišnjaka iz Aleksinca i Beograđanina starog 30 godina.\n22.01.2018 u 17:04\nPorodilja preminula zbog komplikacija izazvanih morbilama\nNiš - Nišlijka stara 21 godinu preminula je jutros oko šest sati na Infektivnoj klinici u Nišu od komplikacija izazvanim morbilama, prenose mediji. Direktor Infektivne klinike u Nišu Miodrag Vrbić saopštio je da je pacijentkinja primljena 16. januara u teškom opštem stanju sa kliničkom slikom morbila, komplikovanom sa upalom pluća. „Na osnovu njenog stanja, pretpostavljamo da je bila bolesna bar dve nedelje pre nego što se javila lekaru. Primila je antibiotsku i polisimptomatsku terapiju, ali je pored svih primenjenih mera lečenja jutros preminula”, saopštio je Vrbić u Nišu. On je kazao da je žena bila podložnija infekciji pošto se porodila početkom decembra. Za sada nema informacija da li je preminula žena bila vakcinisana od morbila i da li u njenoj porodici ima još zaraženih, uključujući i\n19.01.2018 u 19:22\nBEOGRAD/VAŠINGTON- Američki stejt department izdao je upozorenje prvog stepena za putovanja i Beograd i Srbiju zbog prijavljene epidemije boginja. Putnici koji žele da putuju u Srbiju treba da budu sigurni da su vakcinisani MMR vakcinom (protiv morbila, zauški i rubeola), navodi se na sajtu američkog Centra za kontrolu i prevenciju bolesti. Od početka oktobra u Srbiji i srpskim opštinama na Kosovu registrovano je 1.153 slučaja malih boginja, saopštio je Institut za javno zdravlje „Dr Milan Jovanović - Batut”. Najviše obolelih je u Beogradu (408), Nišu (201), Kraljevu (120), i u srpskim opštinama na Kosovu (288). (Beta)\n19.01.2021 u 13:37\nEU izdvaja 70 miliona evra za vakcine za Zapadni Balkan\n19.01.2021 u 13:22\n19.01.2021 u 13:20\nZavičaj, mera za sve\n19.01.2021 u 13:13\nSutra u Srbiji temperatura do 15 stepeni


Predsjednik Bush danas putuje u Europu (22/5/02) - 2002-05-22\nPrva postaja predsjednikovog puta bit će Njemačka gdje će se sastati s kancelarom Gerhardom Schroederom. Očekuje se da će dvojica čelnika razgovarati o ratu protiv terorizma i odnosima između NATO saveza i Rusije. Prema riječima glasnogovornika Bijele kuće Arija Fleischera, predsjednik Bush će u Moskvi potpisati povijesni sporazum o smanjenju nuklearnih arsenala Sjedinjenih Država i Rusije za dvije trećine u sljedećih dvanaest godina.\n"Predsjednik s nestrpljenjem očekuje sastanak, odnosno niz sastanaka, koje smatra povijesnima. Predsjednik će također pozdraviti daljnje uključivanje Rusije u Zapad dok ta zemlja započinje razdoblje novih odnosa s Europom i Sjedinjenim Državama."\nGospodin Bush sastat će se u Parizu sa francuskim predsjednikom Jacquesom Chiracom, a svoju drugu europsku turneju zaključit će sudjelovanjem na sastanku Rusije i NATO saveza u Rimu. Ministri vanjskih poslova NATO saveza prošli tjedan su pristali dati mjesto Rusiji unutar Saveza, ali ne i mogućnost veta u ključnim političkim pitanjima te organizacije.


Građani protestovali ispred NBS - Ekonomske Vesti\nGrađani protestovali ispred NBS\n31. jan. 2015 31. jan. 2015 Ekonomske Vesti banke, krediti, Narodna banka Srbije, NBS, protest, švajcarski franak\nViše stotina gradjana protestovalo je u subotu ispred Narodne banke Srbije (NBS) zahtevajući sistemsko rešenje za lakšu otplatu kredita uzetih u švajcarskoj valuti, ali i aktivniju ulogu države u kontroli rada banaka.\nGradjani su skandirali „Uaaa“, „Dole banke“, „Lopovi“, „Nećemo da naša deca otplaćuju naše kredite“ i pozivali guvernera NBS Jorgovanku Tabaković da im pomogne i razgovorom sa bankama ponudi rešenje za probleme nastale jačanjem švajcarskog franka.\n„Rata za kredit uzet u francima je postala neizdrživa, zvanično je aktivirano 700.000 hipoteka i ko zna koliko će ih još biti. Mi tražimo da se banke odreknu ekstra profita, aktivniju ulogu države, ne dotacije iz budžeta ili da umesto nas neko otplaćuje naše kredite“, rekao je predsednik udruženja bankarskih klijenata „Efektiva“ Dejan Gavrilović.\nGuverner NBS Jorgovanka Tabaković u petak je izjavila da će posle sastanka sa banakama koje su odobravale kredite u francima, zakazanog za ponedeljak, 2. februara, biti predloženo zajedničko rešenje za lakšu otplatu takvih pozajmica.\n← Sa kog aviona možete poslati fotografiju na Instagram\nSmenjen i šef grčke agencije za privatizaciju →


Vicešampion Mađarske sa mladim Brčakom napada tron | Sportal\nFoto: Ustupljeno Sportalu\nMarko Milovanović nakon zapažene role u dresu Martiguesa, stavio je paraf na ugovor sa najtrofejnijim mađarskim klubom. Epizoda na Azurnoj obali stigla je do epiloga te će talentovani korektor u nadolazećoj sezoni nositi dres Fino Kaposvara. Osamnaestostruki nacionalni prvak, nakon godina posta želi dodatan iskorak pred start šampionata u kojem slovi za jednog od glavnih favorita za krunu.\nProšlosezonski finalista mađarske NB I Extralige ambiciozno je krenuo u novi pohod na titulu koja je nakon nedavno okončanog finalnog sraza završila u ljutog rivala, ekipe Penzugyora. Akvizicija u vidu nekadašnjeg bombardera Vojvodine i Kaknja 78, jedan je od koraka koji će ekipu učiniti relevantnijom u borbi za tron. Milovanović veoma dobro poznaje prilike u Mađarskoj s obzirom da je tokom sezone 2019/2020 sa uspjehom nosio dres budimpeštanskog MAFC BME-a.\n“Znam šta mogu da očekujem od ambijenta i radujem se povratku u ligu koja je mnogo kvalitetna i koja je svojevremeno doprinijela mom daljnjem odbojkaškom razvoju. Osjećam se sposobnim i motivisanim da pomognem Kaposvaru da titulu nacionalnog prvaka vratimo u najbogatije klupske vitrine”, kazao je Milovanović u razgovoru za Sportal.ba.\nNajbolji poenter Martiguesa u minuloj postsezoni, potpisao je jednogodišnji ugovor s vicešampionom Mađarske koji predstavlja peti angažman u dosadašnjoj karijeri mladog Brčaka. Milovanović je sa 24 poena u prosjeku predvodio tim sa juga Francuske u prošlogodišnjoj potjeri za plasmanom u najviši rang takmičenja, ali je ekipa ipak zaustavljena u četvrtfinalnoj rundi Playoffa-a, nakon čega je uslijedila odluka o promjeni sredine.\n“Imao sam nekoliko primamljivih ponuda, između njih i za produžetak saradnje sa Martiguesom, ali sam se odlučio za novi izazov u svojoj karijeri. Smatram da je potpis sa najtrofejnijim klubom u Mađarskom korak naprijed i da ću dobrim igrama stvoriti uslove za značajan kolektivni uspjeh, ali i daljnji individualni razvoj”, dodao je Milovanović.\nDvadesetrrogodišnji internacionalac će se od samog starta staviti na raspolaganje Rubenu Wolochinu koji je početak pripremnog perioda zakazao za 7. avgust. Argentinski stručnjak u liku povremenog reprezentativca Bosne i Hercegovine, imaće kvalitetnu opciju na korekciji napada, ali i eventualnoj rotaciji na prijemu servisa.\n“Lakša povreda leđa je iza mene i sada sam spreman u potpunosti se fokusirati na ono što dolazi. Svjestan sam da me očekuje zahtjevna konkurencija, ali baš to je ono što je poželjno kako bismo svi zadržali fokus i bili na vrhuncu, kako bi ostvarili naše najviše ambicije i u sami start šampionata ušli sa visokom dozom koncentracije”, zaključio je Milovanović.


Samsung planira da isporuči 320 miliona pametnih telefona - ITNetwork\nHome PRENOSNI UREĐAJI\tSamsung planira da isporuči 320 miliona pametnih telefona\nPrema novim izveštajima iz Južne Koreje, Samsung planira da proda 320 miliona pametnih telefona tokom 2018. godine, dok drugi ciljevi uključuju još 40 miliona telefona sa dodatnim funkcijama, 20 miliona tableta, kao i pet miliona nosivih uređaja.\nVažno je da se napomene da su planovi kompanije Samsung za 2018. godinu slični onome što je postigla u prethodnoj godini, a u izveštajima se navodi da je tako zbog zasićenja do kojeg je došlo na tržištu pametnih telefona. Tako je kompanija već predstavila Galaxy A8, sa Android 7.1.1 operativnim sistemom, te dvostrukom prednjom kamerom od 16MP+8MP F1.9, i zadnjom od 16 MP F1.7, a uskoro se očekuje i Galaxy S9, te i to donekle ilustruje zasićenje o kojem se govori.\nIako prognozirane cifre nisu veće od onih u 2017. godini, kompanija Samsung će skoro sasvim sigurno zadržati vodeću poziciju na tržištu pametnih telefona, a u prilog tome govori i podatak da je Apple prošle godine prodao 200 miliona, a Huawei 150 miliona pametnih telefona.\nSamsung planira da isporuči 320 miliona pametnih telefona was last modified: 8 januara, 2018 by ITN Team


Milenijalci toliko vole poslovne „tituleˮ da su spremni da prihvate manje plaćen posao ako isti ima naziv odnosno titulu koja im se dopada. Istraživanja sprovedena u Americi pokazuju da su zaposleni koji su trenutno u svojim dvadesetim ili tridesetim godinama, spremni da se odreknu i do 10.000 dolara ako to znači da će imati posao sa boljom „titulomˮ.\nNove generacije u potrazi za poslom obraćaju pažnju na više faktora i ne zadovoljavaju se samo sigurnošću stalnog posla ili platom određene visine. Faktor koji je i takozvanoj bejbi-bum generaciji bio važan, a to je element zabave u poslu, postaje još važniji milenijalcima. Prema nekim istraživanjima, 88% milenijalaca od poslovnog okruženja očekuje da bude zabavno i socijabilno.\nMeđu važnim faktorima nalaze se i fleksibilnost, bilo u pogledu „kliznogˮ radnog vremena ili mogućnosti da se posao obavlja iz udobnosti doma, kao i mogućnost za lični rast i razvoj kroz sticanje iskustva, učenje i razvijanje veština. Kao poseban faktor ističe se doživljaj svrhe i to kroz samo obavljanje posla ili kroz društveno odgovorno poslovanje kompanije u kojoj milenijalci rade.\n55% od ukupnog broja društveno aktivnih milenijalaca odabralo je u kojoj će kompaniji raditi upravo zbog društveno odgovornih aktivnosti same kompanije\nZašto je milenijalcima važna titula?\nImajući u vidu sve prethodno navedeno o faktorima koji privlače milenijalce, mora se postaviti pitanje zašto bi poslovne „tituleˮ, kao nešto naizgled površno, privlačile obrazovane i uspešne mlade pojedince. Najjednostavniji odgovor je verovatno taština, no istraživanja ukazuju na nešto drugo - važnost percepcije društva.\nPojedinačni razlozi variraju, ali im je zajedničko uverenje da će određena „titulaˮ oblikovati stav društva, kako prijatelja, tako i potencijalnih budućih poslodavaca. Kada je razlog oblikovanje stava prijatelja, može se reći da su granice između privatnog i poslovnog zamrljane, a da se „titulaˮ juri kako bi CV i profili na društvenim mrežama izgledali atraktivnije. U svetu u kome poslodavci istražuju i društvene mreže prilikom zapošljavanja na određenim, pogotovo višim, pozicijama u kompaniji, ova strategija samobrendiranja nije zanemarljiva.\nVećina milenijalaca ipak navodi da im je želja da pri prvom pogledu na radnu biografiju potencijalnom poslodavcu bude jasno kakvu vrednost oni mogu imati za kompaniju. Atraktivnije „tituleˮ ukazuju na veću vrednost i doprinos koji je u skladu sa potrebama modernog tržišta.\nUnapređenja bez povišice\nZnačaj poslovne „tituleˮ očigledan je i u sve češćim situacijama da pojedinci dobijaju unapređenje koje se ogleda samo u promeni imena pozicije koju imaju u kompaniji. Njihova plata se zapravo ne menja, ali ovakvi gestovi povećavaju zadovoljstvo zaposlenih jer ukazuju na to da se njihov rad primećuje. Mladi zaposleni ljudi ističu da im je blagostanje tokom radnog vremena važnije od plate, a ovakvo unapređenje pozicije doprinosi većem blagostanju kroz povećanje zadovoljstva kompanijom i dobijenim tretmanom od iste.\nMarketing menadžer pozicija privućiće više ljudi nego pozicija marketing asistent\nPotrebe koje mladi ljudi imaju danas u vezi sa poslom mogu poslužiti kao sredstvo za manipulaciju poslodavca prilikom zapošljavanja. Nije retkost da je višemesečna praksa neplaćena jer se kao razlog navodi sticanje znanja i iskustva što odgovara na potrebe mladih u pogledu ličnog razvoja. Na sličan način se može koristiti i ova želja zaposlenih da imaju posao sa „titulomˮ. Poslodavci mogu samo promeniti ime pozicije i tako privući mnogo više potencijalnih zaposlenih ili navesti pojedinca da ostane na nekom radnom mestu sa više zadataka bez dodatne finansijske kompenzacije.\nAli ako se ova promena u nazivu pozicije strateški i odmereno primenjuje može voditi većem zadovoljstvu radnika, boljoj radnoj atmosferi i posledično boljim rezultatima za poslodavca. Dakle, promene u „tituliˮ mogu pozitivno uticati i na kompaniju i na zaposlenog.\nizvor: Quartz at Work


Emportant seminar - Konkursi regiona\nby KR 02/04/2012 051\nU Beogradu će se od 6. do 12. aprila 2012. godine realizovati projekat E-mportant, koji se bavi preduzetništvom, pripremom i edukacijom mladih o započinjanju sopstvenog biznisa u Srbiji. Ideja sa kojom je projekat pokrenut je da se kroz četvorodnevni seminar mladima predstave prednosti započinjanja biznisa, kao i da ih upoznamo sa svim osnovnim procedurama prilikom pokretanja poslovanja. Poslovne sfere koje će ove godine projekat pokriti su socialni biznis, e-poslovanje, agrobiznis i uslužne delatnosti.\nUčesnicima seminara će na raspolaganje biće stavljena stručna pomoć, kao i znanja eksperata o finansijskim, pravnim, strateškim i marketinškim segnemtima pokretanja svog biznisa. Predavači na projektu su iz oblasti preduzetništva, kao i stručni savetnici u ovim oblastima, uspešni preduzetnici koji vode svoja poslovanja, asistenti Fakulteta organizacionih nauka, kao i državne institucije i nevladine organizacije koje se bave ovom temom. Najbolji tim će biti nagrađen, kao i najproaktivniji delegate koga će AIESEC nagraditi stručnom praksom.\nSvečano otvaranje proketa će se održati 6. aprila na Fakultetu organizacionih nauka. Biće održano uvodno predavanje, otvoreno za sve zainteresovane studente. Sam projekat se realizuje u periodu od 9. do 12. aprila u prostorijama Opštine Vračar, gde će delegati imati priliku da se podrobnije informišu i edukuju na temu Start up-a. Projekat će pokriti sve aspekte poslovanja od ideje do realizacije i širenja biznisa. Poslednji dan je dan mentorstva gde će kompanije analizirati ideje delegata i sugerisati šta treba unaprediti, korigovati, kao i šta je dobro, a sta ne. Svečano zatvaranje će takođe biti održano na Fakultetu organizacionih nauka, gde će delegati dobiti sertifikate i imati priliku da prisustvuju Company Day-u u holu fakulteta.\nCelu agendu možete pogledati ovde.\nkonkursi za mladeradioniceSrbija


Mađarska već godinama pokušava da utiče na medije u drugim zemljama, posebno u Sloveniji i Severnoj Makedoniji. Prema austrijskom nacionalnom emiteru ORF, u ovo su uložene ogromne sume novca.\nPrema procenama EU, najmanje četiri miliona evra prebačeno je iz Mađarske u Sloveniju i Severnu Makedoniju od avgusta 2018. godine kroz najmanje tri kompanije blisko povezane sa strankom premijera Viktora Orbana, Fides. Od toga je 1,5 miliona evra otišlo uglavnom slovenačkim medijima, koji su bliski slovenačkom premijeru Janezu Janši. Dodaje se da je 2,5 miliona evra prošlo kroz Sloveniju do Severne Makedonije, posebno medijima bliskim VMRO-DPMNE, navodi austrijski javni servis ORF u objavljenoj analizi.\nU tekstu ORF-a stoji:\n„Desničarska populistička mađarska vlada ozbiljno ograničava slobodu medija u zemlji koja je članica EU, podrivajući temelje demokratije. Evropski parlament, između ostalog, to osuđuje. Ali to nije dovoljno – Mađarska već godinama pokušava da utiče na medije u drugim zemljama, posebno u Sloveniji i Severnoj Makedoniji. Uloženi su milioni. U stvari, ne postoji nijedna druga zemlja EU u kojoj je nostalgija za zemljama koje je nekada držala tako velika kao u Mađarskoj.\nU stvari, teško da postoji još koja zemlja u EU u kojoj je nostalgija za teritorijama koje su joj nekada pripadale tako velika kao u Mađarskoj. Kao deo Habsburške monarhije, zemlja je izgubila više od 60% svoje teritorije u Prvom svetskom ratu. Međutim, mađarski premijer Viktor Orban, koji voli da se slika ispred mapa istorijske Mađarske, nije zainteresovan da povrati područja, nego želi da učini za susedne zemlje i zemlje Zapadnog Balkana.\nOrban je u avgustu u Budimpešti otkrio ogroman spomenik nacionalnom suživotu u znak proslave bivše Velike Mađarske. Takođe je najavio da će „pokrenuti novu eru“ sa Slovačkom, Srbijom, Hrvatskom i Slovenijom. Čini se da je rad medija važan deo ovog plana. Već nekoliko godina prijatelji stranke Fidesz kupuju medijske kompanije u inostranstvu ili pokušavaju da sklope ugovore sa lokalnim izdavačima medija.\nPrema procenama EU, najmanje 4 miliona evra se slilo u Sloveniju i Severnu Makedoniju od avgusta 2018. godine kroz najmanje tri kompanije koje su blisko povezane sa strankom Fides. Kaže se da je 1,5 miliona evra koristilo uglavnom slovenačkim medijima, koji su bliski slovenačkom premijeru Janezu Janši i njegovoj desničarskoj konzervativnoj Slovenačkoj demokratskoj stranci (SDS). Zatim se kaže da je 2,5 miliona evra otišlo iz Slovenije u Severnu Makedoniju – posebno u medijima koji imaju veze sa nacionalističkom opozicionom VMRO-DPMNE. Evropski Zeleni su dalje procenili da je slovenačkoj TV stanici Nova24TV, koja favorizuje Janšin SDS, isplatilo oko 2,4 miliona evra, uoči izbora u maju 2018. različitih mađarskih kompanija povezanih sa Orbanom.\nPrema istraživanjima novinara iz Severne Makedonije, više od 3,2 miliona evra nedavno je ušlo u medije u ovoj zemlji, uglavnom preko mađarskog direktora medija Petera Šatca, koji ima veliki uticaj u Sloveniji i upravlja dvama medijima u Severnoj Makedoniji. Ovaj novac dolazi iz Mađarske za lažne oglase za maslinovo ulje i magnete za frižider.\nPrema slovenačkom novinskom portalu Uncensored.si, Orbanov dugogodišnji nezvanični savetnik Arpad Haboni ključni je igrač. Nezvanično se smatra da je on mozak koji stoji iza antiimigracionih kampanja i antisemitskih „lažnih vesti“ o mađarsko-američkom biznismenu Georgeu Sorosu, iako njegov položaj u Fidesu ili mađarskoj vladi nije dokazan.\nSlovenačko udruženje novinara u međuvremenu je primetilo da su pokušaji diskreditacije vlade Severne Makedonije i intenzitet napada dostigli takav nivo da su ugrozili slobodu medija i demokratiju u obe zemlje. „Dezinformacije na Zapadnom Balkanu, ali i u EU, rastući su problem demokratije“, rekao je za ORF.at evropski zastupnik Zelenih, Thomas Veitz. „Orbanovi medijski oligarsi predstavljaju pretnju novim demokratijama Zapadnog Balkana“.\nNekoliko poslanika u Evropskom parlamentu, osim Veicza, kao i socijaldemokrate Katie Piri, Tonino Picula i Austrijanac Andreas Schieder, oštro se protive mađarskoj praksi podrivanja demokratije. „On (Orban) uzima milione u svoje ruke kako bi se suprotstavio Evropskoj uniji među stanovništvom i diskreditovao proevropske političare poput premijera Zorana Zaeva“, rekao je Schieder za ORF.at. Schider predsedava delegacijom Severne Makedonije i član je Posebnog komiteta za dezinformacije i inostrani uticaj. „Lažne vesti i uticaj ne dolaze uvek iz Kine ili Rusije, već sve češće iz Mađarske“, nastavio je Schieder. U februaru 2020. godine, evropski socijaldemokrati podneli su usmeno pitanje Komisiji EU da komentarišu to pitanje. Komisija nije odgovorila.\nStudija Parlamenta EU navodi da se u medijima u Severnoj Makedoniji sve češće izveštava o kampanjama dezinformacija. Između ostalog, imaju za cilj kvarenje međunarodnih odnosa, na primer, sa Grčkom i intenziviranje unutrašnjih sukoba između Makedonaca i Albanaca. Prema studiji, učinjeni su napori da se utiče na izbore, poput referenduma o promeni imena Makedonije u Severna Makedonija u septembru 2018. godine.\nEvropski Zeleni stoga pozivaju Komisiju EU da ojača nezavisne medije i osigura transparentno finansiranje u EU. Ovo je posebno neophodno u slučaju Severne Makedonije, koja želi da se pridruži Uniji. Takođe žele da razjasne već obavljene transakcije i nezavisnu i dugoročnu strukturu finansiranja slobodnih medija u Evropi.\n„Ako se ispostavi da je Orban tamo zaista koristio svoj uticaj da izaziva antievropsku propagandu, onda je to nelegalno mešanje u poslove druge zemlje“, rekao je Veitz. Komisija mora tada razjasniti odakle dolazi taj novac kako bi se osiguralo da nije došlo do zloupotrebe sredstava Zajednice.\n„Lista slobode štampe Reportera bez granica u 2020. godini Mađarsku svrstava na 89. mesto od 180, Severna Makedonija 92. i Sloveniju 32.“ / ibna


MMF institucijama BiH: Povećavate javnu potrošnju na uštrb investicija - Akta.ba\nU pismu je navedeno pet oblasti koje se odnose na potrošnju u javnim institucijama, a koje su za MMF sporne.\n26.07.2017. 08:20 / Izvor: Nezavisne novine\nGlobalni fiskalni okvir BiH za period 2018-2020, koji je trenutno na razmatranju u Savjetu ministara BiH, krši sporazum koji je BiH potpisala sa Međunarodnim monetarnim fondom (MMF), jer predviđa povećanje javne potrošnje na uštrb investicija, saznaju "Nezavisne".\nOvo proističe iz pisma koje je Nadim Ilahi, šef Misije MMF-a za BiH, u ponedjeljak uputio Vjekoslavu Bevandi, ministru finansija i trezora BiH, te Denisu Zvizdiću, predsjedavajućem Savjeta ministara BiH, entitetskim premijerima, kao i ministrima zaduženim za finansije na sva tri nivoa vlasti. U pismu ih je oštro upozorio da globalni fiskalni okvir u dijelu koji se odnosi na srednjoročni okvir za potrošnju institucija BiH nije u skladu sa produženim aranžmanom sa MMF-om.\nPojednostavljeno rečeno, iz pisma se vidi da institucije BiH ne žele da sprovedu reforme u oblasti smanjenja zaposlenih u javnom sektoru i visine njihovih plata, kao i u pogledu smanjenja potrošnje na robu i usluge, iako su se na to obavezali, ne samo prema MMF-u nego i prema EU kroz Reformsku agendu, ali i Svjetskoj banci, koja pomaže institucijama u BiH pri naporima za reformu javnog sektora. Ilahi je upozorio da je smanjivanje broja zaposlenih u institucijama BiH i entitetskim vladama planirano s ciljem otvaranja prostora za jačanje rasta, uz istovremeno održavanje srednjoročne fiskalne stabilnosti, te je podvukao da je to jedan od ključnih ciljeva produženog aranžmana.\nU pismu je navedeno pet oblasti koje se odnose na potrošnju u javnim institucijama, a koje su za MMF sporne. Prva od pet oblasti odnosi se na upozorenje da BiH ne prekrši obavezu da smanji zaposlenost u javnom sektoru i da zamrzne nominalne plate počevši od 2018. godine. U drugoj se upozorava da se kasni sa izradom operativnog plana za smanjenje plata od 2018. do 2020. godine te da je to potrebno završiti "što je prije moguće".\n"Osoblje MMF-a ne vidi razlog za povećanje udjela institucija BiH u prihodima od indirektnog finansiranja u toku srednjoročnog perioda", naveo je Ilahi. Takođe, on je upozorio nadležne da deficit ne smije preći 60 miliona maraka na godišnjem nivou, uz napomenu da bi izvršenje budžeta realno moglo da donese i suficit. I konačno, u petoj oblasti se ističe da sve uštede koje budu ostvarene smanjenjem javne potrošnje treba da budu usmjerene na investicije, koje će dovesti do povećanja ekonomskog rasta za cijelu zemlju. Ni Ministarstvo finansija i trezora BiH, kao ni Zvizdićev kabinet, juče nisu mogli da nam ustupe tekst globalnog okvira, kako bismo se detaljno mogli uvjeriti u kojim oblastima su prekršene obaveze.


Jeftini letovi iz Sarajeva za Norvešku - Avionske karte Sarajevo Norveška - eSky.ba\nLetovi iz Sarajeva za Norvešku\nPretražite letove iz Sarajeva za Norvešku\nProvjerite najbolje ponude letova iz Sarajeva za Norvešku\n✔ Postoje li posebne ponude za letove iz Sarajeva za Norvešku na eSky.ba?\n✔ Mogu li se pobrinuti za osiguranje prilikom rezervacije leta iz Sarajeva za Norvešku?\n✔ Ako rezerviram let iz Sarajeva za Norvešku, mogu li rezervirati ujedno i smještaj?\n✔ Koje avio-kompanije nude letove iz Sarajeva za Norvešku?\nBudite sigurni, da na eSky.ba ponuda letova iz Sarajeva za Norvešku uključuje ne samo niskotarifne avio-kompanije, već i one koje su specijalizirane za visoki standard.\nJeftini letovi za Bosnu i Hercegovinu Jeftini letovi iz Bosne i Hercegovine Jeftini letovi za Banja Luku Jeftini letovi iz Banja Luke Jeftini letovi za Lechaschau Jeftini letovi iz Lechaschau\nJeftini letovi za Bahame Jeftini letovi sa Bahama Jeftini letovi do Dharavandhoo Airport Jeftini letovi od Dharavandhoo Airport


Treći BL Rising – humanitarni događaj posvećen alternativnoj muzici, 3. i 4. aprila u Banjaluci | Headliner\nHome»Muzika»Treći BL Rising – humanitarni događaj posvećen alternativnoj muzici, 3. i 4. aprila u Banjaluci\nHeadliner.rs / 14/12/2019 /\t0\t/\t278\nBL Rising/ Photo: Vedran Sevcuk\nU organizaciji Udruženja građana “Kultura kulturi” iz Banjaluke u klubu City pub 3. i 4. aprila sledeće godine po treći put će biti održan BL Rising – smotra humanitarnog karaktera posvećena alternativnoj muzici i autorskim bendovima.\nPosle dva uspešna izdanja BL Rising polako postaje jedan od značajnijih događaja posvećenih različitim muzičkim žanrovima i bendovima, a do sada je privukao brojne posetioce iz cele Bosne i Hercegovine, kao i iz Slovenije i Nemačke.\nMorost/ Photo: BOBO\nPrvi potvrđeni učesnik novog izdanja BL Risinga je bend Morost iz Slovenije, sastav koji je ove godine nastupao na slovenačkom festivalu Metal Days održanom u Tolminu.\nMetal Days je jedan od najznačajnijih evropskih festivala, a posvećen je alternativnoj, rok i metal muzici. Bend Morost osnovan je 2010. godine, a trenutno ga čine: Jonas Savšek, Peter Frol, Blaž Maligoj, Andrej Škof, Tamara Cerović Erjavec i Jan Martin Dobre.\nUkupno 20 bendova nastupilo je na prošla dva izdanja, a za treće izdanje do sada su se prijavili bendovi iz pet država.\nSvi bendovi koji imaju želju da budu deo ove priče, imaju bar pola sata autorskog materijala, a još se nisu prijavili mogu to da učine preko zvaničnog sajta BL Risinga. Prijave su otvorene do 16. decembra.\nIdeja o BL Risingu nastala je 2017. godine s ciljem da se stvori događaj kojim bi bila pružena prilika autorskim bendovima, a u isto vreme pružila humanitarna pomoć onima kojima je potrebno.\nPrvi put s ocem na rehab... Lana Del Rej priznala: Prvi put sam bila na odvikavanju od alkohola kad sam imala 14


Bez problema i incidenata: Završena Parada ponosa - Vesti : BGinfo - Beograd na dlanu - Sve o Beogradu\nOvogodišnja šetnja u okviru Parade ponosa završena je u centru Beograda, nakon što su učesnici prošetali od Slavije do Trga republike, a okupljanje je proteklo bez incidenata i problema, izjavio je direktor „Beokom servisa” Darko Glavaš.\nTokom prethodnih nekoliko dana urađene su velike pripreme sa predstavnicima Ministarstva unutrašnjih poslova, kao i gradskim komunalnim preduzećima, kako bi planirane aktivnosti na gradskim ulicama protekle uz minimum remećenja sugrađana, ali i kako bi strogi bezbednosni kriterijumi bili ispoštovani.\n– Na skupu nije bilo incidenata, aktivnosti naših komunalnih preduzeća počele su pre 40 sati, sukcesivnim sređivanjem trase, uklanjanjem sitnog rastresitog materijala, pregledom parkova, privremenim izmeštanjem sudova za smeće, a od ranih jutarnjih časova, negde oko 250 radnika postavilo je saobraćajnu signalizaciju. U pitanju su dva kilometra zapreka za mase, 200 prečki i niz drugih neophodnih sadržaja koji su omogućili održavanje skupa – istakao je Glavaš.\nOn je precizirao da su linije JGP bile izmeštene do 16 časova, dok je saobraćaj u celosti vraćen u normalu u 15.40 na celoj teritoriji grada. Trasa je sukcesivno puštana od 13 časova, odnosno sa prolaskom začelja kolone i to je prvi put na ovaj način koordinirano sa MUP-om.\n– Sukcesivno je takođe vršeno i čišćenje trase i uklanjanje postavljenih sadržaja. Treba posebno istaći aktivnosti koje su izvela preduzeća JKP „Beograd-put“, JKP „Gradska čistoća“, JKP „Zelenilo – Beograd“, JKP „Javno osvetljenje“, „Elektroizgradnja“, JKP GSP „Beograd“ i JKP „Beogradski vodovod i kkanalizacija“. Takođe, ističemo veliki doprinos bezbednosti Policijskoj upravi za Grad Beograd, jedinici Žandarmerije, Jedinici 92, Konjičkoj brigadi, Upravi saobraćajne policije i ostalim činiocima bezbednosti današnjeg skupa. Hvala Beograđanima koji su pokazali veliko razumevanje da se ovaj skup održi na našim ulicama bez bilo kakvih incidenata i provokacija – dodao je Glavaš.


Ministarstvo ekonomije je, u saradnji sa Business Start Up Centrom Bar, a u sklopu projekta Enterprise Europe Network, Scale.up, organizovalo danas radionicu na kojoj je predstavljen projekat Erasmus za mlade preduzetnike (Erasmus for Young Entrepreneurs). Projekat je namijenjen potencijalnim i postojećim preduzetnicima (koji posluju ne duže od tri godine) da iskoriste šansu za odlazak na praktičnu obuku u neku od renomiranih inostranih kompanija, pri čemu se djelimični troškovi boravka i stručnog usavršavanja u inostranstvu pokrivaju iz budžeta projekta.\n„Istraživanja pokazuju da su preduzećima u Crnoj Gori koja žele da rastu i da se dalje razvijaju neophodne nove vještine i nova znanja, kao i pristup finansijama, a to je upravo omogućeno kroz različite programe EU podrške. Mogućnosti koji oni nude su zaista velike, u čemu ćemo im mi pomoći“, kazao je generalni direktor za investicije, razvoj malih i srednjih preduzeća i upravljanje EU fondovima Radosav Babić.\nOn je dodao da je EU program Horizon 2020 usmjeren na izvrsnost u istraživanjima i inovacijama, na rješavanje društvenih izazova (povećanje broja radnih mjesta, produktivnosti rada) i povećanje konkurentnosti industrije sa posebnim akcentom na sektor malih i srednjih preduzeća.\n„Horizon 2020 karakteriše i širi pristup, pokrivajući cijeli inovacijski ciklus, od faze idejnog koncepta i izvodljivosti, preko istraživanja, razvoja i testiranja, pa sve do komercijalizacije i izlaska na tržište“, kazao je Babić.\nOn je učesnike radionice upoznao sa radom Ministarstva ekonomije, odnosno nedavno osnovanog Direktorata čijim osnivanjem je uspostavljen jednošalterski pristup preduzećima, kao i svim programima podrške koje Ministarstvo sprovodi.\nDirektorica Business Start Up Centra iz Bara Ivana Tomašević kazala je da je na niovu EU urađeno istraživanje koje je pokazalo da najveći doprinos BDP-u daju upravo rastuće, tzv. scale-up kompanije – kompanije koje su u fazi zapošljavanja, sticanja dodatnih profita i otvaranja novih radnih mjesta.\n„Prva aktivnost koja je sprovedena u Crnoj Gori bila je identifikovanje tih preduzeća, odnosno koje su to oblasti i područja rastućih preduzeća u Crnoj Gori. Druga aktivnost je saradnja sa lokalnim stake-holderima, poput Ministarstva ekonomije, Ministarstva nauke, preduzetničkih centara, radi kreiranja jedinstvenog ekonomskog sistema za podršku scale-up kompanijama, jer je istraživanje pokazalo da im je potrebna drugačija podrška od one za start-up kompanije“, kazala je Tomašević.\nTreća aktivnost, kako je dodala, je unapređenje kapaciteta za rast, kroz trening i mentoring programe, dok je četvrta pružanje podrške u pripremi samih aplikacija.\nNačelnica Direkcije za jačanje preduzetništva kroz međunarodne projekte Ljiljana Belada kazala je da je nedavno na niovu Evropske unije usvojen novi program koji će uslijediti nakon Horizon 2020.\n„To je progam Horizon Europe koji će pokrivati period od 2021. do 2028. godine i u okviru kojeg će najviše sredstava biti na raspolaganju za istraživanje i inovacije“, kazala je Belada i pozvala učesnike radionice da sve informacije o ovom i drugim evropskim programima pronađu na sajtu www.euroinfo.me.\nSvoje iskustvo na uspješnoj pripremi aplikacije za MSP Instrument Horizon 2020 programa predstavili su predstavnici kompanije „Swiftty“ doo iz Beograda, koja je dobitnik Horizon 2020 MSP Instrument faze 1, kao i dvostruki dobitnik „Seal of Excellence“ izdatog od strane Evropske komisije u okviru SME Instrument faze 2.